Danas 1998: Amerika okreće leđa Tuđmanu - Društvo - Dnevni list Danas\nPočetna » Društvo » Danas 1998: Amerika okreće leđa Tuđmanu\nIz arhive Danasa: Izdanja od 3. do 9. septembra 1998. godine\nDanas 1998: Amerika okreće leđa Tuđmanu\nNakon razgovora koji su vodili u Zagrebu, tadašnji hrvatski predsednik Franjo Tuđman i američka državna sekretarka Medlin Olbrajt izjavili su novinarima da se ne slažu oko odnosa Hrvatske prema Hrvatima u Bosni i Hercegovini.\n0Piše: S. Kosorić 09. septembra 2018. 15.10 Izmenjeno: 18.32\nOvo neslaganje ogleda se u oprečnim tumačenjima mirovnih sporazuma. Dok službeni Vašington Dejton tumači kao put prema obnavljanju Bosne i Hercegovine, za službeni Zagreb on je samo „provizij i strateška rezerva Hrvatske“.\n„Napominjući da Bosnu i Hercegovinu vidi kao multietničko društvo, Olbrajtova je zahtevala da Zagreb obustavi svoje tutorstvo nad bosanskim Hrvatima, da se prestane mešati u bosanske izbore i finansirati hercegovačku vojsku“, piše Danas.\nDok Olbrajtova za domovinu bosanskih Hrvata drži BiH, za Tuđmana je to, svakako, Hrvatska. Posledica ovog mimoilaženja je i u tome što se SAD zalaže za nezavisnost BiH Hrvata u Zagrebu, dok Tuđman insistira na tome da ih „podupire“, pri čemu se, navodno, pridržava rešenja u Vašingtonskim i Dejtonskim sporazumima.\n„Hrvatski je predsednik upozorio na „tihu reviziju Dejtonskog sporazuma“, što je, po njemu, neprihvatljivo i za Hrvate u Bosni i za Hrvatsku“, a postoje i tvrdnje da Vašington na Tuđmana „sve manje računa“.\nAutorka teksta Tuđmanovo sukobljavanje sa američkom državnom sekretarkom ocenjuje kao „oštro i nepametno“, a kao uzrok ističe njegovu bojazan da mu stvari izmiču kontroli, te da mu i Hrvati u BiH sve manje veruju.\nA predsednik SR Jugoslavije Slobodan Milošević tih dana je razgovarao sa zamenicima ministara spoljnih poslova Rusije Igorom Ivanovim i Nikolajem Afanasijevskim. Milošević je ovim povodom svim izbeglicama garantovao bezbednost i nesmetan povratak.\nNa jednoj od naslovnih strana osvanula je i vest „JAT leti do četvrtka“, nakon što je u Evropskoj uniji donesena odluka o zabrani letova Jugoslovenskog aerotransporta. Na pitanje da li je JAT dobio zvaničan dokument o jednostavnom prekidu ugovora, Danasu je odgovoreno da nije, uz očekivanje da će se vazdušni saobraćaj i dalje odvijati preko beogradskog aerodroma. Savezna vlada se povodom ranijih najava zabrane letova izjasnila da će, ukoliko do zabrane dođe, odgovoriti recipročnom merom, odnosno da kompanije EU neće moći da slete u SRJ.\n„Stručnjaci za međunarodno pravo smatraju da bi odluka EU da zabrani letove JAT, bila protivpravna, te da bi SRJ i JAT, ukoliko imaju ugovore sa ovim zemljama, trebalo da se obrate međunarodnoj artibraži, ali da nikako ne bi trebalo da uzvrate recipročnim merama i zabranom letova aviokompanijama zemalja EU“, piše autor teksta.\nKao „duboko pogrešnu“ ovu odluku Evropske unije ocenio je i tadašnji predsednik Demokratske stranke Zoran Đinđić, smatrajući da bi takav potez vodio samo daljoj izolaciji Srbije.\n„Upravo od napretka Srbije i uspeha reformi njenog političkog sistema zavise stabilnost i mir na Balkanu. Zabrana letova JAT-a danas zlokobno zvuči i kao najava dodatnih sankcija, po ko zna koji put podsećajući na činjenicu da je režim Slobodana Miloševića sve učinio da krizu u našoj zemlji iskoristi kako bi podelio građane Srbije“, izjavio je tada Đinđić.\nKako prenosi Tanjug, Miloševićev predlog o autonomiji Kosova i Metohije naišao je na podršku Italije. Tadašnji italijanski ministar Lamberto Dini izjavio je da je takav predlog u skladu sa težnjama i inicijativama Evropske unije i međunarodne zajednice da se situacija na Kosovu reši mirnim putem. A predstavnicima albanske nacionalne manjine na Kosovu ponovljeno je da „nema ni govora o nezavisnosti“.\nOdlučno je zahtevano da „članovi takozvane Oslobodilačke vojske Kosova obustave nasilje“, što bi, kako piše Tanjug, doprinelo povratku izbeglica i sprečavanju humanitarne katastrofe.\nJoš jedna od vesti sa ovonedeljnih naslovnih strana dolazi iz Moskve i glasi „Klinton nije ubedio Jeljcina“. Tih dana u Moskvi su se sastali tadašnji američki i ruski predsednik, gde je, između ostalog, bilo reči i o Kosovu. Jeljcin je, piše Danas, ostao pri stavu da se ovaj problem ne može rešiti silom, dok je Klinton isticao neophodnost saradnje NATO sa Rusijom, a kao dobar primer ove prakse naveo je Bosnu.\n„Mi bez Rusije ne bismo uspeli da rešimo taj problem, a isto tako zajednički ne smemo dozvoliti ni da se na Kosovu ponovi Bosna“, izjavio je tada Klinton.\nDvojica predsednika su na ovom samitu potpisali nekoliko važnih dokumenata, među kojima je bila i Deklaracija o Kosovu. Sadržina ovog dokumenta još uvek je bila neotrkivena.\n1998, arhiva, list danasBeograd


Hogan SELECT - Pravite informisane odluke o zapošljavanju - Assessment Systems\n„Donosite informisane odluke o zapošljavanju.“\nSvakome se desilo da zaposli neodgovarajuću osobu. Zapravo, istraživanja pokazuju da više od polovine novozaposlenih podbaci. Uzimajući u obzir da zapošljavanje neodgovarajuće osobe košta 150% njene godišnje plate, sigurni smo da niko ne želi da ponovi grešku. Mi Vam možemo pomoći.\nPomoću HoganSelect izveštaja možete odrediti stil radnog ponašanja kandidata, razumeti koji su njegovi pokretači i prepoznati koji su uzorci ponašanja koja mogu predstavljati prepreke na poslu. Uz pomoć ovako moćnih uvida možete poboljšati ishode zapošljavanja i povećati produktivnost u Vašoj kompaniji.


Praxis je održao predavanje studentima IV godine Pravnog fakulteta Univerziteta Union na temu „Dečji, rani i prinudni brakovi u Srbiji“ u sklopu predmeta Antidiskriminaciono pravo. O propisima, reakciji i prevenciji dečjih, ranih i prinudnih brakova govorila je Nevena Marković, koordinatorka za prava deteta.\nTokom predavanja o dečjim, ranim i prinudnim brakovima u Srbiji, naglašeni su njihovi uzroci i posedice, ali i različiti uglovi sagledavanja problema, odnosno kako tema dečjih brakova izgleda iz ugla dece, a kako iz ugla službenika centara za socijalni rad. Preneli smo studentima iskustva na ovu temu kroz primere iz prakse, ali i govorili o zabrinjavajućim statističkim podacima dobijenim od centara za socijalni rad na osnovu zahteva za pristup informacijama od javnog značaja. Iako međunarodni i nacionalni propisi pružaju zadovoljavajući pravni okvir za prevenciju i reakciju na dečje, rane i prinudne brakove, činjenica da se čak trećina romskih devojčica trenutno nalazi u dečjem braku predstavlja očigledno neprimenjivanje obaveza koje proističu iz brojnih međunarodnih konvencija koje je Srbija ratifikovala, kao i iz domaćeg zakonodavstva.\nUkazali smo na važnost kontinuiranog obučavanja i informisanja svih aktera i nadležnih institucija kao i neophodnost da se aktivnosti na prevenciji dečjih, ranih i prinudnih brakova sprovode umreženo i kroz multidisciplinaran pristup.\nZahvaljujemo se Pravnom fakultetu Univerziteta Union na saradnji i još jednoj prilici da budućim pravnicima približimo temu dečjih, ranih i prinudnih brakova kroz predavanje, kao i putem promotivnog materijala na ovu temu.\nMore in this category: « Praxis Meets with the Interns of the European Commission's Directorate General for Neighbourhood Policy and Enlargement\tTreninzi o antidiskriminacionom zakonodavstvu »


Muziciranje za bolje pamćenje! - Sportski portal Srbije\nTako, jedna od tema u žiži interesovanja jeste i problematika mogućnosti očuvanja kognitivnih sposobnosti osoba u trećoj životnoj dobi, tj usporavanje procesa demencije. Interesantno, jedno nedavno objavljeno istraživanje ukazuje na potencijalni značaj muziciranja upravo u smislu očuvanja kognitivnih kapaciteta baka i deka. Grupa istraživača sa Univerziteta Kanzas (SAD) je na uzorku od 70 osoba starosti od 60-83 godine utvrđivala povezanost sviranja različitih instrumenata i kognitivne sposobnosti. Razultati istraživanja pokazali su da osobe koje imaju najduži muzički staž imaju značajno bolje rezultate u testovima za procenu kognitivnih kapaciteta, pre svega vizuospacijalne memorije, imenovanja predmeta i kognitivne fleksibilnosti. «Muziciranje tokom života je izgleda zahtevna kognitivna aktivnost, koja dovodi do uspostavljanja novih neuronskih veza, remodelovanja korteksa i može značajno da umanji negativne efekte procesa starenja na kognitivne sposobnosti», zaključuje prvi autor, Brenda Hana-Pledi (Brenda hanna-Pladdy).\nIstraživanje je objavljeno u aprilskoj svesci časopisa Neuropsychology za 2011 godinu.


Teksas potvrđen za 2013. - Auto Moto, Moto GP\nTeksas potvrđen za 2013.\nAleksandar Milosavljević 05.10.2012., 15:36\nStaza u Ostinu, Teksas, je potvrđena kao mesto na kome će se 2013. godine voziti jedna od trka MOTO GP šampionata. Do sada, druga i treća trka su ostavljene kao trke za koje treba još da se donese odluka, sa Teksasom i najverovatnije Argentinom koje su čekale da budu potvrđene.\nPotpuno nova staza će pre trke dvotočkaša koja će biti održana od 19-21 Aprila 2013 godine, ugostiti i Formulu 1, a povodom svega, Karmelo Ecpeleta direktor “Dorne” koja je nosilac komercijalnih prava za sve trke MOTO GP šampionata je izjavio “Sjajna je vest da ćemo raditi sa “Circuit of The Americas” gde ćemo proširiti naše prisustvo. Mislim da će trka biti izuzetna jer će staza biti najsavremenija. Vidimo velike mogućnosti za rast MOTO GP šampionata i verujemo da smo izabrali pravo mesto za to.”\nSledeće godine će biti tri trke na tlu SAD, sa već potvrđenim Laguna Seca stazom u Kaliforniji i Motor Spidveju u Indijanapolis. Poslednji šampion MOTO GP šampionata sa tla SAD je Niki Hejden koji je titulu osvojio 2006. godine\nPrethodna vest Lagali policiju\nSledeća vest Englezi “promašili” Krstičića\nEnglezi “promašili” Krstičića


Primopredaja dužnosti uz bojkot\nBudućnost Kosova leži u miru, toleranciji i stabilnosti, izjavio je francuski general Iv de Kermabon, koji je komandu nad mirovnim snagama KFOR-a predao italijanskom generalu Đuzepeu Valotu.\nGeneral de Kermabon je na svečanosti primopredaje dužnosti komandanta KFOR-a, održanoj u glavnom štabu međunarodnih mirovnih snaga u Prištini, izrazio zadovoljstvo ispunjenjem misije očuvanja mira, naglašavjući da je neophodna podrška stanovništva:\n“Razumevanje među stanovnicima Kosova je najvažniji preduslov za ispunjenje misije.”\nKermabon je istakao kako je dijalog od ključne važnosti za stabilnost, te da će budućnost Kosova biti mir, tolerancija i prosperitet. Novi komandant KFOR-a Valoto rekao je da će nastaviti putem kojim je išao njegov prethodnik u cilju izgradnje boljeg Kosova.\nCeremoniji predaje dužnosti komandanta mirovnih snaga prisustvovali su predsednik Skupštine Kosova Nedžat Dači, potpredsednik Vlade Kosova Adem Saljihaj, zatim ministar odbrane Francuske Mišel Alio-Mari, komandant združenih snaga NATO-a, admiral Hari Ulrih i po prvi put načelnik Generalštaba Vojske Srbije i Crne Gore Dragan Paškaš. General Paškaš je rekao kako je njegov dolazak u Prištinu odgovor na dobru saradnju sa KFOR-om:\n“Poziv sam primio ispred Vojske SiCG i ujedno sam uspostavio kontakt sa novim komandantom KFOR-a. Mi ćemo se u oktobru susresti i najvišem nivou ćemo nastaviti sa starom dobrom saradnjom, vezanom za razmenu informacija u vezi sa stanjem na Kosovu i Kopnenoj zoni bezbednosti. Znači, ovo je završetak pre svega jedne dobre saradnje i nadamo se uspostava jedne dobre buduće saradnje.”\nGeneral Paškaš je prvi zvaničnik Vojske SiCG koji je od dolaska NATO trupa na Kosovo 1999. godine prisustvovao primopredaji dužnosti komandanta KFOR-a. U znak protesta zbog njegovog prisustva, iako pozvani, ceremoniji nisu prisustvovali zvaničnici Kosovskog zaštitnog korpusa, Kosovske policijske službe, kao ni mnogi politički zvaničnici. Vlada Kosova je izrazila ogorčenje i neslaganje zbog prisustva načelnika Generalštaba Vojske Srbije i Crne Gore.\n“Vlada Kosova smatra da je prisustvo generala jedne vojske, koja je počinila teške zločine na Kosovu, za koje do sada nije tražila izvinjenje, neprihvatljivo i predstavlja uvredu za građane”, navodi se u saopštenju.\nIstiče se kako Vlada nije bila informisana o odluci generala De Kermabona da pozove zvaničnika Vojske SiCG.\n“Vlada je o tome informisana samo 45 minuta pre početka ceremonije, našavši se tako pred svršenim činom. Ipak je posle konsultacija ocenjeno da, bez obzira što je prisustvo načelnika Generalštaba Vojske SiCG neprihvatljivo, njegovo učešće ne treba da bude razlog da se ne prisustvuje manifestaciji koja se održava u glavnom gradu Kosova”, navodi se u saopštenju Vlade i objašnjava da je protest iskazan tako što je zamenik premijera Adem Saljihaj odmah posle zvaničnog dela napustio ceremoniju.\nSvečanosti u štabu KFOR-a nije prisustvovao ni komandant Kosovskog zaštitnog korpusa, general Agim Čeku. Razloge objašnjava porparol Korpusa, pukovnik Šemsi Sulja:\n“General Čeku nije bio na ceremoniji predaje dužnosti komandanta KFOR-a zbog prisustva načelnika Generalštaba Vojske Srbije i Crne Gore.”\nSulja ističe kako je srpska vojska počinila zločine na Kosovu, te stoga ne može biti partner NATO-a i Kosovskog zaštitnog korpusa.


Maserati najavljuje svoj prvi električni model (VIDEO) - Auto Republika\nItalijanski proizvođač predstaviće uskoro svoj prvenac kada su u pitanju EV modeli.\nNajavljeni električni adut zapravo je naslednik modela GranTurismo koji je krajem prošle godine otišao u zasluženu penziju posle 12 godina na tržištu.\nMaserati nije dao nikakve tehničke detalje u vezi sa pogonskim sklopom kod svog električnog automobila, ali je potvrdio da će imati “jedinstven zvuk” u ovom segmentu. Verovatno će Italijani pokušati da emituju nekakav veštački audio ugođaj, koji bi mogao biti oponašanje zvuka V8 ili V6 agregata, ali je to za sada sve u domenu nagađanja.\nBrend sa Apeninskog poluostrva najavio je prošle godine da će investirati u nove sekcije fabrike u Torinu, te i da se priprema za elektrifikaciju. Pored najavljenog čistog EV modela, I Ghibli će poneti svoj deo tereta kada je reč o elektrifikaciji, jer će sa osvežavanjem dobiti plug-in hibridni pogon.\nOva godina biće veoma uzbudljiva za sve ljubitelje Maseratija, jer će osim navedenog električnog prvenca predstaviti i svoj novi sportski automobil.\nU prilogu možete poslušati tizer koji je Maserati objavio povodom početka testiranja svog prvog elektromotora:\ntags: električni automobili FCA maserati\nKoenigsegg oborio sopstveni 0-400-0 rekord (VIDEO)


Saradnja Crne Gora i BiH dobra, nema otvorenih pitanja - BIGportal.ba\nSaradnja Crne Gora i BiH dobra, nema otvorenih pitanja\n24 Maja, 2021 24 Maja, 2021 0145\nPredsjedavajući Predsjedništva Bosne i Hercegovine Milorad Dodik i članovi Predsjedništva BiH Željko Komšić i Šefik Džaferović primili su danas u Sarajevu predsjednika Vlade Crne Gore Zdravka Krivokapića.\nIzraženo je zadovoljstvo posjetom predsjednika Vlade Crne Gore i time što je za prvu posjetu regiji predsjednik Vlade Crne Gore odabrao Bosnu i Hercegovinu, a što pokazuje da su Bosna i Hercegovina i Crna Gora posvećene unapređenju regionalne saradnje i dobrosusjedskih odnosa.\nInteres za jačanje regionalne saradnje i dobrosusjedskih odnosa je izražen i u procesu pristupanja EU te kroz regionalne inicijative i međunarodne organizacije.\nNa sastanku je rečeno da između BiH i Crne Gore nema otvorenih pitanja i da je potrebno bilateralnu saradnju podići na najvišui nivo, kroz razmjenu posjeta na visokoj i najvišoj razini.\nRazgovarano je o unapređenju saradnje u oblastima ekonomije i trgovinske razmjene, putne infrastrukture te oblastima energetike, turizma, nauke i kulture.\nSagovornici su se složili da je potrebno konkretizirati započete infrastrukturne i energetske projekte te povećati saradnju u ekonomskoj oblasti i trgovinskoj razmjeni. Pozdravljeno je potpisivanje dokumenata kojima se omogućava bolja kontrola granica i olakšava protok roba i ljudi.\nNa sastanku je razgovarano i o pandemiji Covida-19 i o aktivnostima koje se provode kako bi se ublažile posljedice pandemije, saopšteno je iz Predsjedništva BiH.\nAMD-ova AM5 platforma naredne generacije će koristiti LGA1718 podnožje\nČerkez: Osobe koje su preležale koronu sada primaju jednu dozu vakcine


Ruska oprema „mistrala“ vraćena u Rusiju - Sputnjik Srbija\n14:22 08 April 2020\nRuska oprema „mistrala“ vraćena u Rusiju\n12:15 15.12.2015 (osveženo 12:26 15.12.2015) Preuzmite kraći link\nRuska posada koja se obučavala za upravljanje nosačem helikoptera tipa „mistral“ rasformirana je i raspoređena na druge brodove, saopštio je izvor.\n„Mistrali“ Francusku koštaju milijarde evra?\nSva ruska oprema sa nosača helikoptera tipa „mistral“ stigla je u rusku luku Viborg. Dokument o primopredaji će biti potpisan u narednim danima, saopštio je vojno-diplomatski izvor.\n„Sva oprema je demontirana i poslata u Rusiju. Ona je 13. decembra stigla pomorskim transportom u Viborg“, rekao je izvor u ruskoj vojsci.\nU naredni dan-dva u Viborg će stići predstavnici brodogradilišta Sen Nazar radi provere kompletnosti robe, tada će početi istovar, nakon čega će biti potpisan dokument o primopredaji“, naveo je on, naglasivši da će sve troškove za isporuku preuzeti francuska strana.\nPrema rečima izvora, ukupno je bilo isporučeno 11 kontejnera od po 20 tona i dve platforme sa velikim antenama.\nPitanje prodaje ove opreme Egiptu je za sada otvoreno. U slučaju da Egipćani ne kupe tu opremu, ona će biti iskorišćena za ruske vojne brodove.\n08/04 14:10 Onlajn kupovina: Natraženiji računari, ali i stvari za kuću\n08/04 14:04 Grad u Srbiji koji odoleva koroni\n08/04 14:03 „Biser ruske avijacije“: Su-57 oduševio Francuze\n08/04 14:00 Penzioneri će moći u prodavnice u petak od 4 do 7 časova ujutru\n08/04 13:57 NIS omogućio beskontaktno plaćanje aplikacijom\nČime Rusija posle pandemije može da napravi proboj na tržištu?


Za histeriju i strah od migranata u mnogome su krive lažne vesti i podmetačine kojima smo svakodnevno svedoci. Političke partije i pojedinci, šireći strah od migranata, predstavljaju sebe kao heroje koji će od ovih nejakih, umornih i prestravljenih ljudi, zaštititi srpski narod. Neki od najčešćih mitova su da migranti u Srbiji dobijaju po 300 evra mesečno, da će Srbija primiti preko 2 miliona ljudi, od čega će se njih 600 hiljada trajno naseliti u našoj državi. Zatim, tvrdnja da migranti povećavaju stepen krivičnih dela i da su opasni za okolinu. Ideja da nose skupu odeću i skupe telefone, dok uzimaju pare sa bankomata. Smatranje da u zemljama iz kojih dolaze nije rat, i da su to ekonomski migranti koji samo žele bolji život, a nije im život u opasnosti. Od nedavno, glavni adut desničarskih organizacija kada treba opravdati strah od migranata i prikazati ih kao opasne ili čak teroriste je da kroz Srbiju prolaze samo vojnosposobni muškarci, dok nema žena i porodica.\nU tekstu Lazare Marinković “Migranti i Srbija: Mitovi i zablude o migrantima i izbeglicama” pronaći ćete odgovore na sva ova pitanja.\nSvi ljudi, bez obzira na njihovo poreklo, versku ili etničku pripadnost, zaslužuju i moraju biti tretirani sa uvažavanjem, brigom i dostojanstvom. Kao zemlja iz koje svakodnevno odlaze hiljade u potrazi za boljim životom, ali i kao zemlja u koju su se u prošlosti stotine hiljada ljudi sklonile iz ratom zahvaćenih područja, Srbija bi morala imati jako puno razumevanja za izbeglice i migrante. Ovi ljudi zaslužuju pomoć i podršku, a ne novi progon.


Sastanak sa predstavnikom Ambasade SAD\nNaslovna » Sastanak sa predstavnikom Ambasade SAD\n26.01.2021. godine, direktor Centra za razminiranje, g. Bojan Glamočlija sastao se sa političkim savetnikom u Ambasadi SAD, g. Džonom Ruterfordom, kako bi analizirali dosadašnju saradnju i pomoć SAD i razmotrili buduće pravce podrške u oblasti humanitarnog razminiranja i protivminskog delovanja u Srbiji.\nVlada SAD je od osnivanja Centra jedan od najznačajnijih partnera i donatora na polju humanitarnog razminiranja u Srbiji, na čemu su Centar i Republika Srbija veoma zahvalni, s obzirom na značaj uklanjanja mina i eksplozivnih ostataka rata, koji predstavljaju pretnju, pre svega, za bezbednost stanovništva.\nDogovoren je nastavak saradnje i pomoći po pitanju završetka čišćenja preostalih površina zagađenih kasetnom municijom i minama na teritoriji Srbije, kao i intenziviranje zajedničkih aktivnosti po pitanju razvoja drugih pravaca protivminskog delovanja.


Mogerini: Evropske vojske neće biti skoro, ali...\nMogerini: Evropske vojske neće biti skoro, ali…\nM. D. 3. septembra 2016. 21:00\nVisoka predstavnica za spoljnu politiku i bezbednost EU Federika Mogerini kazala je u petak u Bratislavi, pred početak dvodnevnog neformalnog sastanaka ministara spoljnih poslova EU i ministara država kandidata („Gymnić“), da su se planovi o globalnoj strategiji EU pokrenuli od opšte diskusije ka tome da do proleća 2017. dođe do „prvih operativnih rezultata“.\n„Sada je vreme za prave stvari. Evropska vojska nije nešto šsto će se desiti uskoro. Ali, ono što bi moglo da se desi veoma brzo je to da se zemlje članice posvete napretku na polju evropske odbrane veoma konkretnim merama“, navela je Mogerinijeva.\nGlavne teme dvodnevnog neformalnog sastanaka ministara spoljnih poslova EU i ministara država kandidata („Gymnić“) biće odnosi EU sa Turskom, sprovođenje sporazuma iz Minska i borba protiv radikalizacije i terorizma.\nTo su po dolasku na sastanak, na kojem će Srbiju predstavljati prvi potpredsednik vlade i ministar spoljnih poslova Ivica Dačić, najavili domaćini skupa – šef slovačke diplomatije Miroslav Lajčak i Mogerinijeva.\nŠokantne prognoze Eurostata: Sve nas je manje – Evropa u ovom…\n„Turska je važan partner i moramo razjasniti šta želimo od Turske. Nadam se da ćemo nakon sutrašnjeg sastanka imati normalniju atmosferu“, rekao je Lajčak istakavši da je ključno pitanje za Tursku i dalje antiteroristički zakon.\nNaglasio je da lično nije za prekid pregovora između EU i Turske, na šta su pozivali neki evropski političari.\nPovodom poštovanja dogovora iz Minska o zaustavljanju sukoba u Ukrajini, Lajčak je ocenio da u poslednjih godinu dana nije bilo većeg napretka.\nMogerinijeva je istakla da je reč o prvom sastanku svih evropskih ministara spoljnih poslova s turskom stranom nakon dramatičnih događaja u toj zemlji.\n„To će biti prilika da se uputi zajednička evropska poruka o tome šta dalje očekujemo od Turske“, rekla Mogerinijeva novinarima, a prenela Hina.\nDok se prošle godine, podsetila je, govorilo najviše o izbegličkoj krizi, ove godine ključne teme su borba protiv terorizma i radikalizacije.


Bilgič: Odnosi Turske i Srbije na najvišem nivou\nIzvor: Radio Televizija Vojvodine, 29.Okt.2019, 19:49 (ažurirano 02.Apr.2020.)\nAmbasador Turske u Beogradu Tandžu Bilgič izjavio je da su srpsko-turski odnosi na najvišem mogućem nivou zbog odličnih odnosa srpskog predsednika Aleksandra Vučića i predsednika Turske Redžepa Tajipa Erdogana.\nBilgič je tokom svečanosti povodom obeležavanja 96 godina od formiranja Republike Turske i 140 godina od uspostavljanja diplomatskih odnosa Srbije i Turske izrazio veliku zahvalnost srpskim vlastima >> Pročitaj celu vest na sajtu Radio Televizija Vojvodine << zbog organizovanja uspešne posete turskog predsednika Erdogana Srbiji.\n"Tokom nedavne posete predsednika Erdogana Srbiji otvoreno je šest turskih kompanija koje su uložile 109 miliona evra", rekao je Bilgič i dodao da su time povećane turske investicije u Srbiji na 200 miliona evra.\nOn je takođe naveo da turske kompanije u Srbiji zapošljavaju 8.000 radnika.\n"Trgovinska razmena između Turske i Srbije prošle godine dostigla je vrednost od 1,2 milijarde evra" , rekao je Bilgič i dodao da je TIKA u Srbiji do sada realizovala 257 projekata.\nPosebno zadovoljstvo izrazio je zbog toga što se turski jezik uči na srpskim univerzitetima još od 1925. godine, dodajući da su trenutno 163 srpska studenta stipendirana na univerzitetima u Turskoj.\nKada je reč o saradnji u oblasti turizma Bilgič je rekao da je prošle godine 225.000 srpskih turista posetilo Tursku, a da je preko 100.000 Turaka posetilo Srbiju.\nSvečanosti su prisustvovali ministri iz srpske vlade Aleksandar Antić, Rasim Ljajić, Zoran Đorđević, predsednik skupštine grada Jagodina Dragan Marković Palma kao i brojni predstavnici diplomatskog kora u Srbiji.\nRTS: Bilgič: Odnosi Turske i Srbije na najvišem nivou\nIzvor: Beta, 29.Okt.2019\nTurski ambasador u Srbiji Tandžu Bilgič organizovao je večeras svečani prijem povodom nacionalnog praznika Turske, Dana Republike.Prijemu u hotelu Hajat povodom 29. oktobra, Dana Republike i 140. godišnjice diplomatskih odnosa Turske i Srbije, prisustvovali su ministri u Vladi Srbije medju kojima...


OSM Televizija - Vučić: Tražili su od nas da privedemo Dodika\n- Dogovoriću sa predsjednikom Dodikom da zajedno posjetimo srpski dio Hercegovine, šta on odredi, Trebinje, Gacko, Bileću, Nevesinje. Mislim da Srbija gradi vrtić u Trebinju. To je ono što mi možemo da pomognemo. Ne možemo da pomognemo u oružju, ali možemo školama, vrtićima, univerzitetima - rekao je Vučić sinoć za Televiziju Hepi.\nOn je istakao da Srbija nikada neće ići protiv Republike Srpske, niti Srpska protiv Srbije, dodajući da je Srpska tekovina kojom svi treba da se ponose.\nVučić je rekao i da je njegovo mišljenje da je neko snažan koliko zna, te da stoga Srbija podržava rad "Andrićevog instituta" u Višegradu i, kako je naglasio, nema nikakav problem sa tim.\n- Pomagaćemo Republiku Srpsku u skladu sa Dejtonskim mirovnim sporazumom, u skladu sa našim obavezama, u skladu sa tim koliko možemo, a, kao što vidite, možemo. Ljudi u Republici Srpskoj su zahvalni za to - istakao je Vučić.\n- Nadam se da će svi u Republici Srpskoj da se ujedine, da to razumiju. Da se politički protivnici ujedine i da razumiju da je Republika Srpska najvažnija, prosto vjerujem u to - rekao je Vučić.\n- Bio je zvaničan zahtjev za privođenje predsjednika Republike Srpske prije godinu dana. Zamislite da Srbija privodi predsjednika Republike Srpske. Јeste li vi normalni? Šta hoćete, da pravimo granicu onakvu kakva je nekada ranije pravljena? Da ne puštamo naš narod da uđe u Srbiju, da ne damo našem narodu koji hoće da ide u Srpsku i u BiH da pređe granicu? Tako nešto se nikada neće dogoditi - poručio je Vučić.\n- Pisali su da je to poziv na "veliku Srbiju", a pojma nemaju - rekao je Vučić.\nNa najavu voditelja emisije Ćirilica da je predsjednik Srpske Milorad Dodik njegov naredni gost, Vučić je rekao da Dodik možda svrati i kod njega i da je predsjednik Srpske, kao i sav srpski narod, dobrodošao u svoj Beograd i svoju Srbiju.\nJoš iz iste kategorije: « Mihajlović: Ne postoji nijedan razlog da se Beograd ne uključi u istragu Dačić: Bilo bi dobro kada bi došlo do trajnog rješenja s Prištinom »


IGRAO JE JUČE NA MARAKANI: Zvezda mu je dala POSLEDNJU ponudu: Uzmi ili ostavi! (FOTO)\nIzvor: SrbijaDanas.com, 18.Nov.2018, 11:07\nCrveno-beli žele reprezentativca.\nCrvene zvezda želi da još pre početka zimskog prelaznog roka, završi najveće poslove i na miru počne planove za nastavak sezone. Crveno-beli su se okrenuli staroj želji - Mirku Ivanići, lucidnom organizartoru igre koji bi još više oplemenio igru srpskog šampiona.\nPosle dogovora sa Nemanjom Milunovićem, Ivanićevim doskorašnjim saigračem iz BATE Borisova, rukovodstvo crveno-belih se prema saznanjima Sportskog žurnala okrenulo >> Pročitaj celu vest na sajtu SrbijaDanas.com << ka još jednoj višegodišnjoj želji. Ivanić je već nekoliko puta odbio prvo Partizan, pa onda i Zvezdu, uglavnom to obrazlažući željom da igra u inostranstvu. Možda bi međutim ova nova Zvezda, učesnica Lige šampiona, mogla da ga ubedi da mu je ipak bolje nazad u Srbiji nego u Belorusiji?\nU Partizanu i dalje tiho, a Zvezda već sprema i treće zimsko pojačanje!\nIzvor: Sportske.net, 18.Nov.2018\nUpšrava crveno-belih ne gubi vreme, na Marakani je, izgleda, zimski prelazni rok već počeo...Veoma aktivni su u Crvenoj zvezdi ovih dana, tokom prvenstvene pauze, po pitanju pojačanja za drugi deo sezone...Pre par dana pšreneli smo da je uprava srpskog šampiona već postigla dogovor sa Nemanjom...


Ovo nije viđeno od Drugog svetskog rata: U Drač stigla vojna oprema SAD - BIGportal.ba\n2 Maja, 2021 2 Maja, 2021 022296\nU Drač je stiglo oko 700 komada vojne opreme Nacionalne garde Floride, a među njima je i veliki broj vozila za koji američki zvaničnici navode da nije viđen u Albaniji od kraja Drugog svetskog rata.\nOprema će biti korišćena tokom dvonedeljne vežbe u kojoj će učestvovati oko 6.000 američkih vojnika u šest albanskih vojnih baza.\nVežba će u Albaniji biti održana od 17. maja do 2. juna, kao deo velike međunarodne vojne vežbe “Branilac Evrope 21”, koju predvode SAD, a u čijem je fokusu odvraćanje agresije i razvoj operativne spremnosti sa većim brojem saveznika.\nAmerički zvaničnici pohvalili su način na koji su dočekani u Albaniji, kao i dobru hranu i prirodne lepote te zemlje.\nPredstavnik komande američke vojske za Evropu i Afriku Temi Makenfus rekla je da je Albanija “neverovatan domaćin koji je toplo dočekao sve vojnike” SAD.\n“Albanija je cenjen partner. Naše vojske imaju koristi od zajedničkih vežbi, jačamo interoperabilnost, izgradjujemo operativnu spremnost i snažimo odnose, što sve doprinosi našoj sposobnosti da odgovorimo na svaku krizu u bilo kom trenutku, zajedno sa našim saveznicima i partnerima”, kazala je Makenfus.\nU vežbi “Branilac Evrope 21” ove godine učestvuje oko 28.000 vojnika SAD i njima savezničkih zemalja. Operacije će biti izvođene na više od 30 poligona, u više od deset država, od Baltika preko Crnog mora i Balkana do Afrike.


Brus ONLINE - UNICEF akcija za nabavku protokomera za zdravstvene ustanove i porodičnih paketa za decu\nBeograd,06.08.2020. – UNICEF je sredinom jula započeo prikupljanje sredstava za nabavku protokomera koji su sada najpotrebniji zdravstvenim ustanovama u Srbiji.\nProtokomeri su osnovna kiseonička potpora pacijentima obolelim od virusa korona i zahvaljujući brzom odgovoru poslovne zajednice, UNICEF je već prikupio sredstva za nabavku 260 protokomera, a poziv je ostaje otvoren. Kompanija NORDEUS prva se odazvala i donirala sredstva za nabavku 100 protokomera, a zatim su se pridružile Raifeissen i Unicredit banka i kompanije Metro Cash&Carry i INFOSTUD sa pojedinačnim donacijama za nabavku 20 protokomera.\nStanovnici Beograda takođe mogu da se pridruže UNICEF-u u borbi protiv COVID-19 i doniraju sredstva za nabavku 9.000 porodičnih paketa za najugroženije porodice sa decom. Uz uplatnicu JKP „Infostan“ u avgustu, stići će i namenska uplatnica UNICEF-a na kojoj građani mogu da upišu željeni iznos donacije. Porodični paketi se sastoje od igračaka i didaktičkog materijala. Namenjeni su za podršku zajedničke aktivnosti dece i odraslih sa ciljem da deca uče kroz igru i se lakše nose sa izazovima pandemije COVID-19.


Dijalog socijalnih partnera – EU4 Civil Society\nUz tehničku asistenciju projekta „EU za civilno društvo“ Sindikat lokalne samouprave, uprave i javnih službi Republike Srpske održao je u Tesliću dvodnevnu radionicu, na temu radne verzije Zakona o izmjenama i dopunama Zakona o lokalnoj samoupravi, Zakona o statusu funkcionera u organima lokalne samouprave, Zakona o službenicima i namještenicima u organima lokalne samouprave, kao i Posebnom kolektivnom ugovoru za zaposlene u jedinicama lokalne samouprave.\nU radionici su učestvovali članovi organa i predsjednici sindikalnih organizacija koji su zaposleni u lokalnim samoupravama, predstavnici Saveza sindikata RS, Ministarstva uprave i lokalne samouprave RS, kao i predstavnici Saveza opština i gradova, koji su učestvovali u kreiranju ovih zakona i koji su uz svoje primjedbe i sugestije dali svoj doprinos u izradi što kvalitetnijeg nacrta i donošenju zakona u ovim oblastima.\nProjekat „EU za civilno društvo“ obezbjedio je tehničku podršku u jačanju dijaloga između socijalnih partnera u Republici Srpskoj.\n„Misija projekta podržava razvijanje saradnje javnih institucija i organizacija civilnog društva kao i sindikata unutar procesa jačanja socijalnog dijaloga. Tokom radionice i predstavnici sindikata i resornog ministarstva zajedno su radili na formatiranju novih zakona vezano za Zakon o lokalnoj samoupravi. Značaj ovakvih radionica je u tome što različiti akteri i interesne grupe daju svoj doprinos u kreiranju novih politika, kako bi svi zajedno dali svoj doprinos u jačanju evropskih integracija u BiH“, rekao je vođa projekta „EU za civilno društvo“ Igor Stojanović.\nVažnost socijalnog dijaloga koji će se odraziti na kvalitet zakona u pripremi prokomentarisala je i Slavica Lukić, pomoćnik ministra uprave i lokalne samouprave Republike Srpske.\n„Dijalog je veoma koristan, kao i podrška sindikata kada su u pitanju zakonska rješenja jer zadovoljstvo zaposlenih u jedinicima lokalne samouprave a na koje se ovi zakoni odnose, doprinosi i zadovoljstvu građana koji žive na području jedinica lokalne samouprave a kojima ti zaposleni pružaju određene usluge. Ako su radnici zadovoljni to se reflektuje i na kvalitet pružanja usluga u jedinicama lokalne samouprave“\nU toku dvodnevne radionice kroz suočavanje različitih mišljenja kreirani su nacrti zakonskih rješenja koji oslikavaju stvarne potrebe građana, do kojih se prema mišljenju predsjednice Saveza sindikata RS Ranke Mišić došlo zahvaljujući dijalogu koji je unaprijedio kvalitet zakonskih akata, što je bio i cilj organizovanja radionice.\n„Dijalog između predstavnika vlade i sindikata, to sučeljavanje različitih viđenja i traženje rješenja koje će biti korisno za krajnjeg korisnika, odnosno građanina Republike Srpske je dobar model funkcionisanja, iako nije lako. Varničilo je na sve strane što je uvijek tako gdje god sučeljavate mišljenja različitih interesnih grupa, i to je prirodno i dobro, ako se počne konfliktom a završi dogovorom. Mogućnosti koje smo kroz ovaj EU projekat dobili guraju nas u pravcu da se dogovorimo, i napravimo nešto po mjeri građana, da stvorimo zdrav ambijent za službenika u lokalnoj samoupravi, kako bi bio dobro motivisan da građanima pruži brzu i efikasnu uslugu, kako bi i građani bili zadovoljni“\nObuka državnih službenika za dodjelu sredstava iz budžeta


Gasa ima samo iz Rusije: Putin i Vučić razgovarali o isporuci kroz Bugarsku - 15.05.2017, Sputnik Srbija\nUkoliko želimo da budemo industrijski razvijena, zemlja moramo da povećamo potrošnju gasa, a njega nemamo odakle da uzmemo osim iz Rusije, izjavio je danas... 15.05.2017, Sputnik Srbija\n15:27 15.05.2017 (Osveženo: 15:41 15.05.2017)\n© Sputnik / Alekseй Nikolьskiй / Uđi u foto-galerijuRuski predsednik Vladimir Putin sastao se sa srpskim premijerom Aleksandrom Vučićem, arhivska fotografija\nUkoliko želimo da budemo industrijski razvijena, zemlja moramo da povećamo potrošnju gasa, a njega nemamo odakle da uzmemo osim iz Rusije, izjavio je danas premijer Srbije Aleksandar Vučić i istakao da je zbog toga važno da izgradimo gasni interkonektor sa Bugarskom.\nVučić je, govoreći novinarima u Pekingu o rezultatima razgovora koje je imao sa predsednikom Ruske Federacije Vladimirom Putinom, rekao da je sinoć, posle večere, sa njim razgovarao o više tema, poput situacija na Balkanu, bilateralne saradnje…\nHoće li se u Evropi naći finansijer nekog gasovoda preko Balkana?\n10 Maj 2017, 20:39\n„I danas je na forumu ’Jedan pojas — jedan put‘ (Putin) govorio o neophodnosti da izgradimo gasni interkonektor sa Bugarskom, kako bismo mogli ponovo da dobijemo ruski gas“, rekao je Vučić.\nKako je naglasio, ukoliko želimo da budemo industrijski razvijena zemlja, moraćemo našu potrošnju da povećamo sa dve milijarde kubnih metara godišnje na četiri ili pet milijardi kubnih metara.\n„Toliko gasa nemamo odakle da uzmemo. Evo, već pet godina me ubeđuju da ga ima negde drugde. Nema, ima ga u Rusiji i dajte da dođe preko Turske, Bugarske, na bilo koji način, samo nam omogućite da 2019. ne dočekamo bez gasovoda i gasnih konekcija“, rekao je Vučić.\nOn je dodao da je sa Putinom razgovarao i o stanju na Balkanu, pretnjama stvaranja „Velike Albanije“ i ostalim problemima u regionu i da su postigli visoku saglasnost u tim pitanjima, što je, kako je istakao, za našu malu zemlju od velikog značaja.\nVučić je naglasio da je kao predsednik vlade i izabrani predsednik veoma ponosan na činjenicu da su Srbiju, koja je jedna od najmanjih zemalja od 29 učenica foruma u Pekingu, svi dočekali sa ogromnim poštovanjem.\n„Veoma sam ponosan i zadovoljan što je Srbija na svetskom događaju broj jedan na ovakav način zastupljena. Mislim da nismo obrukali naše građane i da mogu da budu zadovoljni onim što smo učinili. Uspeli smo da predstavimo sve naše projekte, da razgovaramo o važnim temama, ali i da vratimo nadu i rezultate građanima u našoj zemlji“, rekao je Vučić.\nNa pitanje novinara B92 da danas „podvuče crtu“ posete Pekingu, Vučić je rekao da to ne može da učini, jer, istakao je, tek predstoje najvažniji razgovori.\n„Ne mogu danas da podvlačim crtu, jer sutra predstoje najvažniji razgovori sa domaćinima. Imamo bilateralni sastanak sa predsednikom Si Đinpingom i premijerom Li Kećijangom, imamo posetu železari Hestil u pokrajini Hbei gde ćemo da vidimo njihove dalje planove za budućnost. Sutra ćemo imati sve te informacije“, rekao je Vučić.\n11 April 2016, 15:46\nOn je naglasio da je za uspešnu zemlju, pored ozbiljnih unutrašnjih reformskih procesa, pre svega u ekonomiji, potrebno i da ozbiljno pozicioniramo zemlju u svetu.\n„Potrebno je da nemate nikakve prepreke i da tražite podršku i svu pomoć sa svih strana, kako bi ta zemlja mogla da pruži rezultate, ali to je moguće samo ako imate takvu vrstu teških unutrašnjih reformi“, zaključio je Vučić.\nJata ptica mogu da pobede i oluju\nSrbija je od početka podržala inicijativu „Jedan pojas — jedan put“ i glavne reči kojima bi mi opisali tu inicijativu su povezanost i veza, a kad to kažem mislim na nove infrastrukturne projekte, aerodrome, mostove, i kako da uspostavimo bolje odnose između naših zemalja, rekao je premijer Srbije Aleksandar Vučić na okruglom stolu lidera u Pekingu.\nNa okruglom stolu lidera u okviru foruma „Pojas i put za međunarodnu saradnju“, Vučić se obratio šefovima država i vlada 28 zemalja i šefovima triju međunarodnih organizacija.\n„Ova inicijativa je projekat mira i tolerancije. Odnosi među ljudima su najvažniji i moramo češće da razmenjujemo posete, uspostavljamo bolje veze, a naši parlamentarci takođe treba češće da putuju“, rekao je premijer i novoizabrani predsednik Srbije na skupu pod pokroviteljstvom predsednika Kine Si Đinpinga.\nVučić je rekao da je ovaj forum omogućio učesnicima da se bolje upoznaju:\n„Ima puno prostora za unapređenje saradnje naših akademija umetnosti, privrednih komora, medija. Moramo da unapredimo ’biznis tu biznis‘ veze.“\nZato je jako važno da investiramo u jačanje veza među ljudima, jačanje veza i u inovacionim tehnologijama, da razmenjujemo ideje, da poštujemo različitosti, istakao je srpski lider.\n„Danas u moderno doba zavisimo jedni od drugih i ne možemo ljude da razlikujemo po religijama, kulturama“, dodao je Vučić.\nNa kraju govora, citirao je predsednika Kine:\n„Zaključiću rečenicom koju sam jutros od Vas čuo, predsedniče Si: ’Jata ptica mogu da pobede i oluju, ali nema ptice koja to može da uradi sama‘“, rekao je premijer Vučić.


Stomatološke ordinacije Zemun - Najbolje stomatološke ordinacije u Zemunu\nStomatološke ordinacije Zemun - predstavlja listu stomatoloških ordinacija koje se nalaze u opštini Zemun. Sve ordinacije sa liste spremne su da Vam pruže najkvalitetniju uslugu na najbezbolniji način. Stomatološke ordinacije u Zemunu su poznate po veoma profesionalnom pristupu i sjajnoj higijeni. Ordinacije su veoma savremene i koriste najkvalitetnije materijale koji će Vam pružiti sigurnost i kvalitet Vaših zuba. Stručni timovi svake ordinacije pobrinuće se da Vaš osmeh bude blistav a zubi potpuno zdravi!


FLY FROM NIŠ: Đurđanović: Nema najavljenih čarter letova u zimskoj sezoni\nĐurđanović: Nema najavljenih čarter letova u zimskoj sezoni\nilustracija (foto arhiva: Fly from Nis)\nPo svemu sudeći na niškom aerodromu ove zimske sezone neće biti organizovanih čarter letova , a samim tim ni ruskih turista koji su organizovano avionima dolazili radi skijanja na Kopaoniku.\nKako je direktor aerodroma "Konstantin Veliki" izjavio gostujući na RTV Belle Amie, čarter letova za razliku od prethodne dve sezone neće biti, ističući pritom da će turista iz Rusije verovatno biti, kao i ranije koji će skijati na Kopanioku, samo što će sletati u Beograd zbog toga što će to biti u organizaciji beogradskih turističkih agencija.\n- Za sada nemamo najavljene čarter letove. Sa druge strane Wizz Air i Ryanair na određenim destinacijama uveli su dodatne letove oko nove godine. Čarter letova iz Rusije na niškom aeodromu neće biti, ali će ruski turisti najverovatnije sletati na beogradski aerodrom. Kada se organizuju beogradske turističke agencije one forsiraju Beograd, a kada bi se niške takođe organizovale sigurno bi forsirale Niš. - rekao je Đurđanović za RTV Belle Amie\nPodsetimo da je u prethodne dve zimske sezone u organiziciji R-tursa i drugih agenicija bilo realizovano nekoliko letove do Moskve i Kaluge. Po prvi put su turisti iz Kaluge ove godine i tokom letnje sezone boravili u ovom delu Srbije.\nSa druge strane niskotarifne avio-kompanije Ryanair-a i Wizz Air-a dodatnim danima tokom novogodišnjih praznika prevoziće svoje putnike na letovima ka Bratislavi, Berlinu i Dortmundu.\nPodsetimo da pored gore pomenutih destinacija iz Niša možete leteti i ka Malmeu, Bazelu, Ajndhovenu, Memingenu, Diseldorfu(aerodrom Weeze), Milanu(Bergamo).\nОбјавио Fly from Niš у 09:50\nОзнаке: aerodrom Niš, čarter, Kopaonik, letovi, Niš, niski aerodrom, putnici, RTV Belle Amie, Ryanair, skijanje, turisti, turizam, Vladica Djurdjanović, Wizz Air


Jovanović osudio Vesićeve kritike lista Danas zbog teksta o zabrani plastičnih kesa - Teslavision\nPotpredsednik Narodne stranke i šef odborničke grupe Savez za Srbiju u Skupštini Beograda Nikola Jovanović osudio je danas napad zamenika gradonačelnika Gorana Vesića na list “Danas” i ponovio da je Vesić dva puta predložio istu odluku o zabrani plastičnih kesa, čime je “pokazao da je šarlatan koji nema kapacitet da vodi grad”.\n“Najoštrije osudjujem napad zamenika gradonačelnika Gorana Vesića na dnevni list ‘Danas’ i njegovog glavnog urednika Dragoljuba Petrovića. Vesić je na svom Fejsbuk nalogu okvalifikovao taj list kao maliciozan i površan, jer mu se nije svideo tekst ‘Skupština zabranila plastične kese još prošlog septembra'”, naveo je Jovanović u pisanoj izjavi.\nJovanović je istakao da je u tom tekstu “jasno ukazano na apsurdnost” Vesićeve najave da će odluka o zabrani plastičnih kesa biti doneta tek na predstojećoj sednici Skupštine Beograda.\n“Mene je zbog citata u tom tekstu nazvao ‘glupim’. Takav način obraćanja svakako ne priliči gradskom funkcioneru i uvek više govori o onome ko je to izrekao nego o onome koga je hteo da uvredi. Neka to služi na čast Vesiću i Srpskoj naprednoj stranci, koju predstavlja”, naveo je Jovanović.\n“Želim još jednom da potvrdim da su navodi u tekstu ‘Danasa’ tačni, odnosno da je Skupština Beograda već donela odluku o zabrani plastičnih kesa 25. septembra 2018. godine. Vesićevi navodi u objavi na Fejsbuku da je taj akt bio ‘deklarativnog karaktera’ su potpuno neistiniti. Skupština je donela odluku, a ne deklaraciju, koja jasno propisuje u članu 3: ‘Trgovci su dužni da izbace iz upotrebe plastične kese'”, naveo je Jovanović.\nJovanović je ukazao na Vesićevu tvrdnju da “nema odluke bez kaznenih odredbi”, i objasnio da se, medjutim, u članu 8. Odluke iz septembra prošle godine vrlo precizno navode kaznene odrede.\n“U pitanju je, dakle, gradska Odluka, obavezujuća, sa predvidjenim kaznenim merama i rokom stupanja na snagu. Predlagač Odluke je Gradsko veće, u kojem gospodin Vesić vedri i oblači”, naveo je Jovanović, i upitao Vesića “ko je ovde glup”.\n“Da li je moguće da neko ko formalno predlaže odluke gradskoj skupštini ne zna šta je predložio i šta je skupština usvojila? Da li je normalno da neko sa toliko malo znanja i dužine memorije obavlja najviše funkcije u našoj prestonici”, upitao je Jovanović.\n“Moguće je da je zamenika gradonačelnika uzrujalo što sam ga tim povodom nazvao i šarlatanom. Posle njegovog amaterskog demantija, mogu samo da potvrdim da reč ‘šarlatan’ zaista najbolje opisuje njegov lik i delo”, naveo je Jovanović.\nPrevious : Antonijević: Prvi deo sastanka u ponedeljak otvoren za javnost\nNext : Dačić: Saopštenjem zemalja Kvinte stvara se lažna ravnoteža


Put do manjeg troška energije - stanovi za trajne uštede - Vesti\nIzvor: Nekretnine.rs Autor: Gojko Vučinić\nEnergetski pasoši za zgrade, obavezni od kraja septembra, predviđaju manju potrošnju energije, odnosno veću energetsku efikasnost građevina. Novi stanovi će, da bi ispunili obaveznu C kategoriju, morati da imaju kvalitetnu izolaciju, stolariju i grejanje.To znači i dodatne troškove u izgradnji, koji se procenjuju na pet odsto.\nMeđutim, to je jednokratni trošak, dok su energetske uštede koje takva građevina ostvaruje trajne. Sa rastom cena energenata, postaće i veće.\nDa bi olakšala kupovinu upravo ovakvih stanova, ProCredit banka je dodatno poboljšala ponudu stambenih kredita posebno povoljnim kamatnim stopama za kupovinu stanova sa sertifikatom o godišnjoj potrošnji energije manjoj od 100 kilovat časova po kvadratnom metru.\nTakva energetska efikasnost stana odgovara upravo C razredu predviđenom energetskim pasošem, koji će biti obavezan za nove građevine. Na taj način, stanovi su u startu pristupačniji, a i do uštede se brže dolazi.\nPored povoljnih kamatnih stopa, stambene kredite odlikuje i mogućnost odobravanja dodatnog kredita, za administrativne troškove, adaptaciju ili opremanje stana. Time se jednim potezom mogu rešiti svi troškovi prilikom kupovine i useljenja, uz brze procene i realizaciju zahteva.\nEnergetski pasoš za zgrade će biti obavezan i prilikom rekonstrukcije starih nekretnina, njihovog prometa i izdavanja, pri čemu će morati da se unaprede najmanje za jednu kategoriju po pitanju utroška energije.\nZa unapređenje objekata uz dodatnu izolaciju fasade, zamenu stolarije ili bolje sisteme grejanja i hlađenja, ProCredit banka nudi takođe posebne kredite za unapređenje energetske efikasnosti, uz povoljne kamatne stope i mogućnost kreditiranja i troška materijala i izvođenja radova.\nDirektor odeljenja za poslove sa stanovništvom


Barselona - Slavija Prag, Fudbal - Predlog tip - 05/11 2019\n05/11Barselona vs Slavija PragDa postigne pogodak - obe ekipetip: Da\nKo je gledao prvi meč ove dve ekipe odigran u Pragu, jasno mu je da je češki tim potcenjen kvotom.\nAko smo nekada, u poslednje dve decenije, gledali Barselonu da se grčevito brani, bilo je to u Pragu pre 15 dana. Jesu Katalonci pobedili Slaviju, ali je realnije bilo da bude nerešeno, pa čak i da je domaćin slavio, pošto je bio mnogo bolji. Barsu je u prvom poluvremenu, u nekoliko navrata, spasio golman ter Štegen, a u finišu utakmice fijukalo je oko njega sa svih strana, ali mu se mreža nije drugi put zatresla.Uz sve to, gosti su na dosta srećan način stigli do golova. Prvo je Mesi iz prve akcije doveo Barsu u vođstvo, a onda je Luis Suarez, samo što je domaćin izjednačio, uz veliku pomoć fortune, vratio prednost katalonskom timu, ispostavilo se, doneo i pobedu. Barselona je u prva tri kola uzelu sedam bodova i vrlo je blizu plasmana u nokaut fazu. Mnogo ih više brine loš niz u La Ligi, gde su u subotu doživeli poraz u Valensiji od Levantea. I dalje predvode prvoligaški karavan, ali su u 11 kola doživeli već tri poraza, previše za jedan takav tim.\nDa šampion Češke nije zalutao u najelitnije takmičenje pokazao je još tokom kvalifikacija. Tada su dva puta pobedili rumunski Kluž, koji je pre toga napravio nekoliko iznenađenja. U Ligi šampiona startovali su remijem sa Interom na Meaci, a pet minuta delilo ih je od trijumfa. Izgubili su naredna dva meča u Pragu, ali ih ni Borusija, a ni Barselona, nisu nadigrali, naprotiv. Šanse Slavije da zauzme jedno od prva dva mesta u grupi, realno su, male. Ali mogu da pokušaju da dođu bar do trećeg mesta i takmičenje nastave u Ligi Evrope. U domaćem prvenstvu su već napravili solidnu zalihu i sva je prilika da će titula ostati u njihom posedu. Iza sebe imaju niz od sedam uzastopnih pobeda u ligi, a uspeli su da pobede u Plzenju najvećeg konkurenta, ekipu Viktorije.\nBarsa mora da se opravda pred navijačima za debakl protiv Levantea i pokušaće to da uradi već u meču sa Slavijom. Očekujemo da Katalonci svim silama napadnu češkog prvaka, ali će u takvoj igri i Slavija imati dobru šansu da iz kontra napada dođe do gola rivala. Kratko i jasno, favorit je domaćin, ali verujemo da gosti mogu do jednog gola. Zato je našp predlog igra gol-gol. Ako odigrate GG u kladionici 1xbet kvota iznosi 2.05.


Udruzenja.info | BCBP: Curenje informacija iz istraga je najveći problem u komunikaciji policije i medija\nPosted at h in Odnos države i udruženja, Zakonodavni okvir\tby\tAdmin\nNedovoljna transparentnost policije, curenje ili plasiranje informacija iz istraga i neprofesionalno izveštavanje medija su tri glavna problema koja negativno utiču na poverenje gradjana u policiju u regionu, ocenjeno je na skupu o komunikaciji policije sa medijima koji je danas organizovao Beogradski centar za bezbednosnu politiku (BCBP).\nPravna savetnica Nezavisnog udruženja novinara Srbije (NUNS) Marija Vukasović rekla je da zbog curenja informacija dolazi do kršenja zakona i ugrožavanja ishoda istraga.\n„Za rešavanje ovog problema važno je da unutrašnja kontrola policije proverava situacije čak i kada postoji nagoveštaj da je došlo do ‘curenja’ i da se sankcionišu odgovorna lica. Novinari moraju da poštuju etičke kodekse pri čemu je potrebno insistirati da mediji koji krše etički kodeks ne mogu da apliciraju za finansiranje iz javnih fondova“, rekla je Vukasović.\nPredstavnik Strukovnog udruženje policije „Dr Arčibald Rajs“ Vladimir Džigurski ocenio je da je „curenje informacija“ iz istraga veoma loše i dodao da je uvek teško dokazati od koga ono dolazi – da li informacije „cure“ iz Ministarstva unutrašnjih poslova, Ministarstva pravde, tužilaštva ili od branilaca.\nNovinar dnevnog lista „Politika“ Aleksandar Bojović rekao je da je dodatni problem u komunikaciji novinara i policije to što odgovori MUP stižu „po nečijoj proceni“, odnosno ako idu u prilog MUP, a ne kada je to potreba javnosti da se informiše.\nOn je dodao da policija nije dovoljno otvorena u komunikaciji sa novinarima i gradjanima.\n„Na osnovu intervjua sa policajcima, zaključio sam da oni imaju bojazan kada razgovaraju sa novinarima jer nemaju odobrenje i plaše se zbog posla. Mnogo su slobodniji pre nego što se uključe kamere ili diktafon kada daju i preporučuju mnoge zanimljive informacije i teme. To stane čim krenemo zvanično da razgovaramo kada se drže pravnog i birokratskog rečnika“, kazao je Bojović.\nNa skupu je ocenjeno da policije na Zapadnom Balkanu nisu dovoljno prisutne na društvenim mrežama i da bi trebalo da iskoriste ekspanziju ovog kanala komunikacije.\nStručnjak za digitalne medije Marko Živković rekao je da institucije treba da budu tamo gde su gradjani, a da su „gradjani sada na društvenim mrežama“.\n„Policije u Crnoj Gori i Federaciji Bosne i Hercegovine nemaju nikakvo prisustvo na društvenim mrežama, dok ostale policije u regionu uglavnom shvataju mreže kao tradicionalni medij i nedostaje praktično ono najvažnije, a to je dvosmerna komunikacija. Potencijal za komunikaciju i edukaciju je veliki jer 8,5 miliona od 12 miliona ljudi u regionu koji su na internetu koristi Fejsbuk“, rekao je Živković.\nPanel diskusija je organizovana u okviru projekta „Podrška unapredjenju komunikacije policije sa gradjanima na Zapadnom Balkanu“, uz podršku Ženevskog centra za demokratsku kontrolu oružanih snaga (DCAF) i projekta „Puls integriteta i poverenja u policiju na Zapadnom Balkanu“, uz podršku Evropske unije (EU) kroz program „Podrška civilnom društvu“.


Vozači, oprez - poledica na nekim dijelovima puta\nNaslovna/Društvo/Vozači, oprez – poledica na nekim dijelovima puta\nBANJALUKA – U Republici Srpskoj i Federaciji BiH (FBiH) usporen je saobraćaj na dionicama u višim planinskim predjelima i preko prevoja zbog ugaženog snijega i poledice.\nPosebno treba biti oprezan na pravcima Trnovo-Foča preko Rogoja, Vlasenica-Han Pijesak preko Han Pogleda, kao i na putu Sarajevo-Rogatica, saopšteno je iz Auto-moto saveza Republike Srpske.\nPoledica je moguća i u nižim predjelima, preko mostova, nadvožnjaka i na prilazima tunelima.\nRadovi su aktuelni na autoputu Banjaluka-Gradiška u zoni naselja Čatrnja i carinskog terminala, te na magistralnim putnim pravcima Brčko-Bijeljina, na dionici Brčko-Donja Bukovica, Drinjača-Konjević Polje, Krupac-Bogatići u opštinama Istočna Ilidža i Trnovo, kao i na regionalnim putevima Crna Rijeka-Bjelajce i Šekovići-Caparde.\nZbog izvođenja radova na rekonstrukciji raskrsnice na spoju autoputa Banjaluka-Doboj i magistralnog puta Johovac-Rudanka, izmjenjen je režim saobraćaja na navedenom ovom pravcu.\nKlizišta su usporila saobraćaj na regionalnim putnim pravcima Ugljevik-Glavičice u rejonu Starog Ugljevika, Karanovac-Kneževo u mjestu Ljubačevo, Ukrina-Gornja Vijaka i Lopare (Mačkovac)-Čelić, te na lokalnom putu Svodna-Brezici u opštini Novi Grad.\nU FBiH zbog aktuelnih radova sporije se saobraćaj odvija na magistralnim putevima Jajce-Crna Rijeka (Zdaljevac), Srebrenik-Orašje (tunel Ormanica) i Lanište-Ključ-Mrkonjić Grad.\nNa graničnim prelazima u BiH ternutno nema dužih čekanja.\nauto Banjaluka BiH Bijeljina Brčko Doboj FBIH Foča Gradiška Ilidža Istočna Ilidža Jajce Karanovac Kneževo Ljubačevo Lopare Mrkonjić Grad Novi Grad Orašje poledica radovi Rijeka Rogatica saobraćaj Sarajevo Ugljevik Ukrina Vlasenica vozač vozači


Pomeren je rok za podnošenje zahteva za refakciju PDV na 30. septembar 2020. godine\nDatum objave: 22-06-2020\nU "Službenom glasniku RS", broj 87/2020 objavljen je Pravilnik o izmenama i dopunama Pravilnika o postupku ostvarivanja prava na povraćaj PDV i o načinu i postupku refakcije i refundacije PDV kojim je pomeren rok za dostavljanje zahteva za refakciju PDV na 30. septembar 2020. godine za sledeća lica:\n- strane obveznike - za refakciju PDV za dobra i usluge nabavljene u Republici Srbiji u 2019. godini;\n- humanitarne organizacije - za refakciju PDV za dobra nabavljena u Republici Srbiji u 2019. godini;\n- tradicionalne crkve i verske zajednice - za refakciju PDV za dobra i usluge nabavljene u Republici Srbiji ili izvršen uvoz dobara u Republiku Srbiju u kalendarskom tromesečju april - jun 2020. godine;\n- diplomatska i konzularna predstavništva i međunarodne organizacije - za refakciju PDV za dobra i usluge nabavljene u Republici Srbiji ili izvršen uvoz dobara u Republiku Srbiju u kalendarskom tromesečju april - jun 2020. godine.\nSvi ostali propisani rokovi za podnošenje zahteva za refakciju PDV ostali su nepromenjeni.\nDetaljno o postupku podnošenja zahteva za refakciju PDV za strane obveznike i humanitarne organizacije pisali smo u časopisu Revizor broj 14/2020.


Novi Put » Održan tradicionalni novogodišnji koncert Društva za kulturu “Kablovi” u Jagodini\nNaslovna // Kultura // Održan tradicionalni novogodišnji koncert Društva za kulturu “Kablovi” u Jagodini\nPredstavljeno je 11 koreografija, a igrače svih uzrasnih kategorija publika je nagradila burnim aplauzima\nDruštvo za kulturu „Kablovi“ održalo je tradicionalni novogodišnji koncert proteklog petka u sali Centra za kulturu „Svetozar Marković“ u Jagodini.\nOvim koncertom, ova ustanova je obeležila i 69 godina postojanja i uspešnog rada. Članovi različitih uzrasnih kategorija predstavili su se publici izvođenjem 11 koreografija od kojih je svaka drugačija i karakteristična za određeni deo Srbije. Iz uprave su istakli da je godina iza njih bila teška zbog situacije sa korona virusom, ali da su ipak uspeli da održe kontinuitet u radu.\n-Mogu da kažem da je uspešan period iza nas, a sve ove godine protkane su raznim nagradama: u Savezu amatera Srbije, na lokalnom i republičkom nivou. Ono što nas posebno raduje je to što okupljamo oko 200 mladih iz ovog grada koji su se sklonili sa ulice. Oni su tu, neguju našu tradiciju i kulturu. Ono što je najbitnije, kroz ovo društvo su prošli oni koji su kasnije postali dobri ljudi, ljudi koji znaju da vrednuju tradiciju, kulturu i sve ono što nas okružuje –rekao je Oliver Jovanovski, predsednik DZK „Kablovi“.\nKroz igru i nošnju, ali i sa osmehom na licu, plesači su predstavili svu lepotu srpske tradicije na sceni, a publika ih je pozdravila burnim aplauzima. Sledeće godine, Društvo za kulturu „Kablovi“ slavi 70. rođendan. Veliki koncert u tu čast uveliko je u pripremi, te se iz uprave nadaju da će ga i uspešno predstaviti – na radost i zadovoljstvo svih poštovalaca njihovog rada.


Kia Sportage debituje u Evropi 1. septembra - Vrele gume\navg. 25, 2021 u 10:35 am\n25 avgusta, 2021 nema komentarakorejska vozilaKrosoverPHEVSUV\nRanije ovog leta, Kia je skinula veo s međunarodne varijante nove generacije Sportagea.\nDošlo je vreme da popularni korejski model oficijelno stupi na evropsko tlo, s tim što je premijera zakazana za 1. septembar, što će biti deo onlajn događaja, koji će biti „strimovan“ na zvaničnim kanalima kompanije, počev od 11h po srednjoevropskom vremenu.\nModel za Stari kontinent je dizajniran posebno po ukusima evropskih kupaca, a pred debi, Kia je lansirala par skečeva.\nNaravno, iz priloženih prikaza je teško proceniti istinski dizajn novajlije, ali definitivno se radi o reinterpretaciji prednjih i zadnjih odbojnika, uz još neke promene, kao što su rekalibracija sistema ogibljenja i pogonski sklopovi specifični za evropsko tržište.\nKia je još ranije najavila da će na IAA u Minhenu predstaviti „plug-in“ hibridnu verziju Sportagea.\nElektrifikovani model kombinuje 1,6-litarski turbo četvorocilindraš s elektromotorom, koji napaja paket litijum-jonskih baterija od 13,8 kWh. Karakterisaće ga takozvani „E-Handling“ sistem, sa zadatkom da poboljša kako pravolinijske, tako i performanse prilikom prolaska krivina.\nU zavisnosti od tržišta, međunarodna varijanta nove generacije Sportagea će biti u ponudi sa standardnim i produženim međuosovinskim rastojanjem, uz dodatne pogonske sklopove, kao što su 1,6-litarski benzinac sa 180 ks i 2,0-litarski turbodizel sa 186 konja. Standardni menjač je šestostepeni manuelni, dok je sedmostepeni DCT namenjen benzinskom, a osmosepeni automatik dizel modelu.\nU igri će biti i dodatne SUS jedinice, mada još uvek nije precizirano koje će se tačno naći u Evropi.\nMercedes će prepoloviti motornu ponudu zbog uvođenja Euro 7


Stručno osposobljavanje za keramičara - podopolagača - Otvoreni Univerzitet "Nikolija Đina Stanojević"\nStručno osposobljavanje za keramičara – podopolagača\nOsposobljavanje za keramičara podrazumeva:\nObuku pripreme podloge i postavaljanju keramičkih pločica na podove i zidove kihinja, kupatila, stepeništa, bazena, fontana. Na praktičnoj obuci stiču znanja i veštine o materijalu, alatu i priboru, pripremi podloge za postavljanje keramike, oblaganje zidova, podova, primenjuje različite tehnologije sa efektima kamena, opeke, šljunka, fuguje postavljenu keramiku, vrši restauraciju i zamenu keramike.\nVrši u građevinskim preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima keramičara.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za keramičara, Osnovi građevinarstva i Organizacija i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za keramičara\nPo uspešno položenim ispitima, polaznik dobija diplomu i sertifikat stručne osposobljenosti za keramičara sa kojom može raditi u privatnom ili državnom preduzeću na poslovima keramičara.\nZa polaznike koji su radili ili rade na poslovima keramičara – podopolagača – provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima keramičara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima keramičara najmanje 3 meseca (ili od kada su u radnom odnosu na tim poslovima) i mogu izaći samo na polaganje.


Šta čeka pripadnike Azova? Rusi imaju plan za njih\nPoslednja grupa pripadnika ukrajinskih snaga u Azovstalju predala se ruskim trupama 20. maja, a Ministarstvo odbrane Rusije saopštilo je da ruske snage potpuno kontrolišu tu bivšu čeličanu u Mariupolju. Portparol ruskog ministarstva saopštio je da se od 16. maja predalo ukupno 2.439 pripadnika puka Azov i drugih ukrajinskih snaga.\nRusija Ukrajina rat u Ukrajini Rusija vesti Rusija Ukrajina rat Ukrajina vesti rat u Ukrajini najnovije vesti rusija ukrajina najnovije vesti\n21:49 BILJANA NA BURE SA TELOM MUŽA STAVILA DEČJI BAZEN? Detalji sa mesta zločina kod Leskovca, na tavanu otkrivena umotana sekira!\n54 NA MEDICINI ISPOD CRTE 50 VUKOVACA: Preliminarne rang-liste na fakultetima pokazale ogromne razlike u uspehu i znanju budućih brucoša


MasterCard i Parkeon će transformisati parkiranje u novo iskustvo kupovine MasterCard i Parkeon će transformisati parkiranje u novo iskustvo kupovine – Personal magazin\nMasterCard i Parkeon će transformisati parkiranje u novo iskustvo kupovine\nRevolucionarno partnerstvo će transformisati parkiranje na ulici u iskustvo trgovine dok parkirate svoj automobil Kompanija MasterCard je danas objavila ekskluzivno, globalno partnerstvo sa vodećim svetskim pružaocem parking usluga, kompanijom Parkeon,…\nRevolucionarno partnerstvo će transformisati parkiranje na ulici u iskustvo trgovine dok parkirate svoj automobil\nKompanija MasterCard je danas objavila ekskluzivno, globalno partnerstvo sa vodećim svetskim pružaocem parking usluga, kompanijom Parkeon, kako bi omogućila kupcima da uživaju u pogodnostima lokalnih trgovačkih ponuda i programa lojalnosti kroz njihovu svetsku mrežu pametnih parking terminala.\nOva jedinstvena platforma, koju je razvila kompanija MasterCard, funkcioniše po principu kupona, i omogući će da ponude bitnih lokalnih trgovaca stignu direktno do kupaca dok plaćaju svoja parking mesta. Ovaj novi proces transformiše iskustvo trgovine i osmišljeno je da kupcima pruži odgovarajuće nagrade u pravo vreme i na pravom mestu. Ovaj moćni novi kanal za digitalnu kupovinu će omogućiti lokalnim kompanijama da prikažu važne i prikladne trgovačke ponude putem izuzetno dobro ciljane metode.\nOvaj sistem je prvi svoje vrste i u poređenju sa drugim programima lojalnosti, ne zahteva komplikovane procese prijave ili instalaciju aplikacija za pametne telefone. Takođe, ovaj sistem čini ovo jedinstveno iskustvo brzim, jednostavnim i dostupnim svima.\nPilot šema ovog programa će biti pokrenuta u Rokvel centru u Njujorku, 7. oktobra kada će platforma sa kuponima kompanije MasterCard po prvi put biti integrisana u postojeće terminale kompanije Parkeon. Očekuje se da će se započeti sa punom implementacijom rešenja za trgovačke usluge širom Evrope i SAD-a početkom 2014. godine.\nHeni Fam, predsednik globalnih strateških partnerstava u kompaniji MasterCard je rekao: „Način na koji kupujemo se menja i današnji kupci žele da osete da dobijaju najbolje i u najvećoj mogućoj meri personalizovano iskustvo. Kombinovanjem globalne mreže, podataka i tehnoloških sredstava kompanije MasterCard sa globalnom distributivnom infrastrukturom kompanije „Parkeon”, iskustvo trgovine počinje čim izađemo iz kola. Mi u kompaniji MasterCard imamo mogućnost da ponovo osmislimo i osvežimo način na koji ljudi komuniciraju sa trgovcima, pružajući rešenja i iskustva koja funkcionišu kako za trgovca, tako i za kupca. Kroz naše partnerstvo sa kompanijom Parkeon, mi i dalje stavljamo iskustvo naših klijenata na prvo mesto time što osmišljavamo proizvode i iskustva koja su prilagođena i važna za lokalne kupce.”\nStefan Rok, direktor parking poslovanja u kompaniji „Parkeon“, kaže: ”Parkingmetri evoluiraju iz industrije u kojoj su najzastupljeniji upotreba keša i transakcije malih iznosa, u industriju koja može da pruži ogromne komercijalne pogodnosti kompanijama i da nagradi potrošače. Partnerstvo ovih razmera je najnovije u seriji inovacija u parkiranju na ulicama, koje ne samo da osiguravaju da ispunjavamo sve veća očekivanja potrošača, već takođe imaju i pozitivni uticaj na kompanije u 3.000 gradova širom sveta u kojima trenutno radimo.“\nOvo globalno partnerstvo se zasniva na već uspešnoj saradnji između ove dve kompanije koje ohrabruju svoje klijente da pređu sa korišćenja keša na beskontaktno plaćanje. Trenutne inicijative su povećale korišćenje terminala za elektronsko plaćanje kompanije Parkeon u 50 zemalja za 27% u poslednjih godinu dana. Današnja najava predstavlja sledećih korak u poboljšanju iskustva trgovine i transformisanju parkingmetra iz jednostavnog sredstva za obradu plaćanje parking usluga u interaktivni terminal za brojne usluge lokalnih trgovaca, što se slaže sa sve većom digitalizacijom „pametnih“ gradova.\nMasterCard i Parkeon će transformisati parkiranje u novo iskustvo kupovine was last modified: October 3rd, 2013 by Redakcija\nIsporuka novih verzija aplikacija, opreme i prateće dokumentacije za realizaciju IGIS projekta\nTelenor karavan u Čačku


Moskva uzvraća Vašingtonu: Rusi obnavljaju svoju bazu na Kubi! | DNEVNE\nMoskva uzvraća Vašingtonu: Rusi obnavljaju svoju bazu na Kubi!\nRusija će aktivirati vojno-tehničku saradnju sa Kubom, a moguće je i da će obnoviti funckionisanje radarskog centra u Lurdesu u predgrađu Havane, izjavio je zamenik predsednika Odbora za bezbednost Državne dume Dmitrij Gorovstov.\n„Verujem da ćemo uskoro moći da obnovimo radarsku stanicu u Lurdesu, koju je izgradio Sovjetski Savez. Veoma smo blizu tome“, rekao je Gorovstov za list Izvestija, nakon zvanične posete predsednika Državne dume Sergeja Nariškina Kubi.\n„U uslovima koji danas vladaju u geopolitičkoj areni, a koji su rezultat američkog pritiska i sankcija koje je SAD uvela Rusiji, saradnja sa Kubom će se razvijati u pravcu obnove odnosa koji datiraju još od 80-ih godina“, rekao je Gorovstov, ističući da će vojno-tehnička saradnja dve nastaviti da jača.\nCentar u Lurdesu izgradio je bivši Sovjetski Savez 1960. godine i njegova namena bila je praćenje lansiranja američkih raketa, kao elektronsko prisluškivanje. Takođe se koristio za održavanje stabilne veze sa ruskim ambasadama u Latinskoj Americi.


"Niko od Srba na Kosovu i Metohiji neće preduzeti ništa što bi pružilo izgovor Albancima ili delu međunarodne zajednice da protiv Srba preduzmu neke akcije", kazao je direktor Kancelarije za KiM Marko Đurić.\nMarko Đurić je, gostujući u Dnevniku RTS-a, rekao da su građani na KiM sa olakšanjem primili poruke predsednika Srbije Aleksandra Vučića, koji je pozvao Srbe da ne nasedaju na provokacije Albanaca.\n"Niko od Srba na KiM neće preduzeti bilo šta, ni vezano za ZSO niti za nešto drugo što bi pružilo izgovor Albancima i delu međunarodne zajednice da protiv njih preduzmu neke akcije. Reagovaće ozbiljno i smireno", istakao je direktor Kancelarije za KiM.\nUkazao je da u kampanji dezinformacija o Kosovu učestvuju i pojedini manjinski predstavnici Srba na KiM i to, kako je rekao, direktno za račun Prištine.\n"Prema našim saznanjima, ima i onih koji rade i za strane države, govore o tobožnjim scenarijima dogovorenih sukoba. Te priče treba da stvore alibi Albancima", napomenuo je Đurić.\nDodao je da ima mnogo onih koji šire glasine o različitim akcijama te poručio da građani nemaju razloga da brinu.\n"Oni koji šire dezinformacije ne rade u interesu naše zemlje, već u interesu Prištine", ponovio je direktor kancelarije za KiM.\nKada je reč kretanju vozila Kfora ka severu Kosova i Metohije, Đurić je naveo da Kfor ima svoju jasno definisano ulogu i misiju.\n"Kfor ima svoje obaveze koje očekujemo da ispuni, on je prisutan na celoj teritoriji KiM i očekujemo da se ponaša neutralno. Naša vojska je u kontaktu sa njima", naglasio je Đurić.\nGovoreći o sudbini dijaloga Beograda i Prištine s obzirom na to da sutra ističe rok za izradu statuta ZSO, direktor Kancelarije za KiM kaže da Priština nije uradila svoj posao.\n"Da je Priština uradila svoj posao, niko ne bi mogao da manipulište. Ovo je loše urađen domaći zadatak", zaključio je Đurić.\n31.05.2020 Vlada Kosova donela odluku o ukidanju određenih mera (842)\n31.05.2020 Donja Gušterica: Napadnuta dvojica Srba (607)\n31.05.2020 Od ponedeljka se otvaraju svi prelazi i ukidaju epidemiološke mere (513)


On je pri tom istakao da bi srpske firme od 1,85 milijardi evra, koliko će iznositi ukupna vrednost radova u Srbiji, mogle da uzmu 600-800 miliona evra. – Ali samo pod uslovom da budu konkurentne, da imaju reference i da odgovore zahtevima u pogledu cene i opreme, podvukao je Bajatović. Uskoro ćemo pozvati predstavnike građevinske operative i druge firme na sastanak u Srbijagas, a o tome je obavešten i naš partner kompanija „Gasprom“, kako bi formirali konzorcijum srpskih preduzeća koji će biti ravnopravan partner ruskim i zapadnim firmama angažovanim na ovom projektu, rekao je u svom obraćanju učesnicima konferencije Dušan Bajatović. On je, rezimirajući dosadašnje aktivnosti na projektu „Južni tok“ zahvalio Vladi Republike Srbije, ministarstvima energetike i prirodnih resursa, koji su maksimalno brzo uradili sve što je bilo u njihovoj nadležnosti, posebno kada je reč o donošenju neophodnih zakona i drugih pratećih akata. To je omogućilo da ubrzamo mnoge procedure i u najkraćem mogućem roku dođemo do građevinske dozvole za izgradnju ovog strateškog projekta, kazao je direktor Srbijagasa. On je potvrdio da će do 15. septembra sve biti spremno za raspisivanje prvih tendera za nabavku cevi i opreme za srpsku deonicu, a da se zvanično otvaranje radova planira za kraj novembra ili početak decembra ove godine.\nInače, konferenciju o Južnom toku u beogradskom hotelu „Hajat“ otvorio je predsednik Vlade Republike Srbije Ivica Dačić koji je tom prilikom rekao da je to najvažniji projekat u gasnoj privredi, koji će, zajedno sa izgradnjom skladišta u Banatskom Dvoru i Itebeju, Srbiju staviti u poziciju značajnog faktora u regionu kada je reč o eneergetskoj stabilnosti. Učesnicima konferencije obratila se i ministarka energetike Zorana Mihajlović, koja je istakla da će gasovod „Južni tok“ Srbiju učiniti ekonomski prosperitetnijom i konkurentnijom. Bez energetske infrastrukture nema ekonomskog oporavka, ravoja i dolaska stranih investitora, naglasila je ona.\nPažnju novinara i učesnika konferencije naročito je privuklo izlaganje Aleksandra Siromjatina, direktora projekta „Južni tok“, koji je rekao da je u Srbiji donet najbolji i najnapredniji zakon koji omogućava početak izgradnje do kraja ove godine. Ovaj gasovod biće građen po najsavremenijim i najboljim tehnologijama koje niko pre nije koristio. Južni tok će biti priključen na najveći gasovodni provodni sistem koji se modernizuje i širi u Rusiji i koji povezuje sva gasna nalazišta u toj zemlji, istakao je Siromjatin. On je naglasio da to što je preduzeće Južni tok Srbija registrovano u Švajcarskoj a ne u Srbiji ni na koji način neće štetno uticati na izgradnju tog gasovoda i neće značiti nikakvo izvlačenje novca iz Srbije. To je uobičajena praksa Gasproma koji zajedničke kompanije registruje u Švajcarskoj ili Holandiji, a pri tom je značajno i zbog obezbeđenja finansiranja projekta, pojasnio je direktor Južnog toka.


Vesti - Stipendista Stefan Vacić o drugoj sezoni serije "Dug moru" - FEFA Fakultet\nStefan Vacić, student IV godine Audio-vizuelne produkcije i FEFA stipendista, dobio je priliku da radi na veoma odgovornoj poziciji u sektoru produkcije. Na snimanju druge sezone igrane televizijske serije DUG MORU, Stefan je koordinator produkcije. Njegov posao vezan je za sve tri osnovne faze rada: priprema, snimanje i postprodukcija projekta. Snimanje je u toku, ekipa naporno radi već mesec dana, a Stefan nam je ukratko preneo svoje prve utiske sa snimanja zbog kojeg propušta prve tri nedelje nastave na fakultetu.\n“Veliko je zadovoljstvo ponovo biti deo ekipe igrane serije Dug moru, sada druge sezone. Snimanje u Crnoj Gori uveliko je u toku. Ovog puta imam priliku da se oprobam na odgovornijoj poziciji Koordinatora produkcije, kao i priliku da ponovo sarađujem sa mentorom prakse Bojanom Maljevićem. Ova saradnja predstavlja veliku šansu za sticanjem sada već ozbiljnog radnog iskustva, kao i primenu stečenih znanja tokom studiranja, u vidu rada na celokupnom projektu od samog početka priprema snimanja do procesa postprodukcije snimljenog materijala. Serija Dug moru se od samog početka izdvojila ne samo po jedinstvenoj priči, već i po ekipi filmskih profesionalaca. Zaista je lepo raditi sa ljudima koji vole svoj posao i uživaju u njemu. Budući da je Covid-19 umnogome poremetio i otežao način rada filmskih ekipa u celom svetu, trudimo se da uz pooštravanje preventivnih mera budemo što bezbedniji, vodeći računa jedni o drugima - zato smo većinu lokacija isplanirali u eksterijerima. Snimanje će trajati 12 nedelja, ali ceo projekat će se raditi nekoliko meseci”, govori Stefan.\nDruga sezona serije snima se u produkciji Monte Royal Pictures, reditelj je Gorčin Stojanović, direktor fotografije Aleksandar Jakonić, a glumačku ekipu čine: Dragan Mićanović, Ana Lečić, Vule Marković, Miki Krstović, Vesna Trivalić, Bane Popović, Leon Lučev, Bojana Maljević, Sebastian Cavazza, Srđan Grahovac, Nada Šargin, Aleksandar Radulović, Mišo Obradović, Ana Maljević, Duško Kovačević, Mirsad Tuka, Mirko Vlahović i mnogi drugi.\nOvaj projekat je upravo jedan od primera onoga na čemu insistiramo u radu sa našim studentima. Uz kvalitetnu teorijsku potkovanost, profesori obezbeđuju prakse i profesinalno angažovanje studentima kako bi ušli u svet televizije, filma, produkcije i drugih srodnih oblasti. Zahvaljujući tome, naši studenti imaju priliku da već tokom studija pokažu stečena znanja i otpočnu svoju karijeru zbog čega smo veoma ponosni na njih.


Predstavljen Zbornik o materijalnom i ljudskom stradanju u Prvom svetskom ratu - Dnevnik Juga\nPočetna / DRUŠTVO / Predstavljen Zbornik o materijalnom i ljudskom stradanju u Prvom svetskom ratu\nIna Dendić 29/10/2017\tDRUŠTVO, Vranje Ostavi komentar\nU Domu vojske održana je promocija zbornika ,,Bugarska okupacija juga Srbije u Prvom svetskom ratu 1915-1918.”, kojoj je prisustvovao gradonačelnik Vranja dr Slobodan Milenković sa saradnicima.\nZbornik radova je plod projekta Narodnog muzeja u Leskovcu, a finansiran je od strane Ministarstva kulture i informisanja. Autori projekta su istoričari Mira Ninošević i Veroljub Trajković, a izdavači Zbornika su Narodni muzej u Leskovcu i Narodni muzej u Vranju.\nZbornik se bavi jednom od nedovoljno istraženih tema iz perioda Prvog svetskog rata i zbivanju na jugu današnje Srbije, u kontekstu ljudskih i materijalnih stradanja. Na promociji su govorili Njegovo Preosveštenstvo episkop Vranjski gospodin Pahomije, dr Dejan Antić sa Filozofskog fakulteta u Nišu, dr Ivan Becić iz Instituta za srpsku kulturu u Leposaviću i Mira Ninošević, direktor Narodnog muzeja u Leskovcu. Promocija zbornika organizovana je u okviru obeležavanja 4. oktobra, Dana oslobođenja Vranja u Prvom svetskom ratu.\nPrethodni Povodom Dana grada održane tradicionalne konjičke trke\nSledeći LESKOVAČKI SAVEZ SPORTOVA Medalje za mlade sportiste na Sajmu sporta


Interes turskog biznismena za ulaganje u hotelske kapacitete - Klix.ba\n9.5.2006. u 15:23\nTurski biznismen i predsjednik Upravnog odbora Ustunndag Grupe, jednog od najvećih poslovnih udruženja u Turskoj, Adil Ustundag danas je prilikom susreta s premijerom Kantona Sarajevo Denisom Zvizdićem izrazio interes za investiranje u Sarajevu u hotelske kapacitete.\nVlasnik prestižnih hotela u Istanbulu i hotelskih smještaja u skijaškim centrima Turske Ustandag poseban interes je pokazao za ulaganja i rekonstrukciju hotela "Evropa", te rekonstrkciju i izgradnju hotela na Bjalašnici i Igmanu, saopćeno je iz Pres- sklužbe Kantona Sarajevo.\nZvizdić je kazao da se interes turskog biznismena da ulaže u hotelijerstvo podudara sa strateškim opredjeljenjma Kantona, a to je brži i jači razvoj turizma. Kvalitetni hotelski smještaji nedostaju, dodao je Zvizdić i izrazio uvjerenje da će ovdje naći mogućnosti za ulaganje u toj oblasti.\n-Za veći zamah u razvoju turizma i otvaranje Sarajeva kao ozbiljne metropole jugoistočne Evrope trebat će nam namjenski moderni kongresni i sajamski prostori, pa bi bilo korisno razmišljati i o ulaganjima u tom smjeru, kazao je Zvizdić.


Cipras odbacio plan B za Makedoniju — „nema alternative“ - Sputnjik Srbija\n12:20 17 Maj 2021\n07:14 14.10.2018 (osveženo 09:04 15.10.2018) Preuzmite kraći link\nMIA navodi da je Cipras u današnjem govoru pred članovima Centralnog komiteta vladajuće stranke Siriza poručio da "nema alternativnih rešenja za članstvo susedne zemlje u NATO i EU" i dodao da je "Sporazum iz Prespe jedinstvena i nezamenljiva prilika za dva naroda, ali i za stabilnost na Balkanu".\n"Ako naši susedi odbiju ovaj sporazum kroz procese koji su u potpunosti za poštovanje i predviđeni su njihovim ustavom, trebaće da znaju, i moram to iskreno da kažem, da neće biti alternativnih rešenja za njivov ulazak u Evropsku uniju ili u druge međunarodne organizacije u koju žele da se učlane ili verovatno u odbrambene saveze i saradnju u kojima Grčka učestvuje ili će učestvovati", rekao je Cipras.\nNavodi se da je grčki premijer kazao da, ako ne dođe do promene ustavnog imena, "Grčka neće dozvoliti, neće prihvatiti ulazak susedne zemlje u NATO, u Evropsku uniju ili u druge međunarodne organizacije ili u bilo koji drugi sistem bezbednosne saradnje s ustavnim imenom koji će biti Republika Makedonija".\nMIA prenosi i da je makedonski premijer Zoran Zaev u intervjuu za vikend izdanje grčkog lista "Ta nea" istakao da "ne postoji bolji sporazum od aktuelnog" i izrazio nadu da će "poslanici poštovati volju građana koji su glasali na referendumu" o promeni imena Makedonije.\nNavodi se da je Zaev ocenio da je "vreme da Balkan od bureta baruta postane izvor stabilnosti" i uputio poruku Grčkoj da dve zemlje "sada imaju priliku za istorijski uspeh kao investiciju za budućnost".\nplan B, Cipras


Pregovori se nadovezuju na sastanak o istoj temi koji će biti održan naredne nedelje u glavnom gradu Kazahstana Astani na kojem će učestvovati Rusija, Iran i Turska\nNATO zamera Rusiji zbog vojnih vežbi\nBRISEL - NATO je zamerio Rusiji zbog "neslaganja" između podataka koje je ta zemlja saopštila uoči vojne vežbe "Zapad 2017", koju je izvela zajedno sa Belorusijom, i stvarnog obima te vežbe.\nCIA ostaje CIA: Ipak nisu objavljena sva dokumenta o ubistvu Kenedija\nObećana objava kompletne dokumentacije o ubistvu Džona F. Kenedija odložena je zbog uverenja da neke stranice ipak moraju ostati tajne.\nNIJE VAM ŠPANIJA JUGOSLAVIJA: Junker pokušava da zaustavi separatizam\nPredsednik Evropske komisije Žan Klod Junker rekao je kako Katalonci nisu pod represijom Španije, pa da se ta situacija "ne može upoređivati s onom u bivšoj Jugoslaviji".\nSukob Trampa sa dvojicom republikanaca\nVAŠINGTON - Nakon što su dvojica republikanskih senatora oštro kritikovala američkog predsednika Donalda Trampa i saopštila da se povlače, on im je odgovorio na Tviteru da je razlog njihovog povlačenja "veoma jednostavan - nemaju šanse da ponovo budu izabrani".\nOtkrivanje tajnih dokumenata o ubistvu Kenedija\nVAŠINGTON - Otkrivanje tajnih dokumenata o ubistvu američkog predsednika Džona Ficdžeralda Kenedija očekuje se danas, ali eksperti smatraju da najverovatnije neće sadržati neka velika otkrića ili zaustaviti teorije zavere o tom zločinu.\nŠta je to SUVERENA DRŽAVA i gde se tu uklapaju Kosovo, Katalonija, Kurdistan...\nŠta je država? Da li je to mesto poput Sjedinjenih Država koje su priznale sve druge zemlje i koja je član Ujedinjenih nacija? Da li je, kao i Kosovo, država mesto koje je priznalo većina svetskih sila, ali nije član UN-a? Gde se tu uklapa Tajvan, koji ima vlastitu vlast i svoju vojsku uprkos tome što ga Kina smatra svojom teritorijom? Gde se tu uklapaju mesta poput Katalonije i iračkog Kurdistana čiji je veliki broj građana glasao za nezavisnost od države čiji su trenutno deo?\nSi Điping ponovo izabran za lidera Komunističke partije\nPeking -- Si Đinping izabran je danas u novom petogodišnjem mandatu za generalnog sekretara Komunističke partije Kine, javlja agencija Frans pres.


Velika Britanija i partigejt skandali - izvinjavamo se, mnogo se izvinjavamo - Izazov\nRadio-televizija Srbije\t 14. januara 2022. 20:23\nKejt Džozefs je na Tviteru navela da joj je "iskreno žao" zbog toga što je prisustvovala zabavi dok je bilo zabranjeno okupljanje u zatvorenom prostoru.\nDžozefsova je navela da je događaj sada deo opsežne istrage višestrukih navoda o kršenju pravila o koronavirusu u Dauning stritu i drugim vladinim zgradama.\nIstakla je da je okupljanje sa ispijanjem pića održano u znak obeležavanja njenog napuštanja državne službe i da je sarađivala sa istragom Sju Grej.\nSkandal "partigejt", prenosi Skaj njuz, ugrožava političku budućnost premijera Borisa Džonsona, koji je i sam priznao da je prisustvovao skupu "donesi svoje piće" u bašti Dauning Strita broja 10 tokom prvog zatvaranja na nacionalnom nivou.\n"Uveče 17. decembra, okupila sam se sa kolegama koji su tog dana bili na poslu, uz piće, u našoj kancelariji u Kabinetu, u znak obeležavanja mog napuštanja državne službe", navela je Džozefsova na Tviteru nakon najnovijeg otkrića o događaju u Vajtholu u vreme strogih kovid mera.\nPlata od 190.000 funti\nIstiče da joj je zaista žao što je to uradila i zbog besa koji će ljudi osetiti kao rezultat toga.\nDžozefsova je napustila radnu grupu za borbu protiv kovida 18. decembra 2020. Trenutno je izvršna direktorka gradskog veća Šefilda, za šta prima platu od 190.000 funti.\n"Šefild je mnogo platio tokom pandemije i izvinjavam se bezrezervno. Konkretne činjenice ovog događaja biće razmotrene u kontekstu istrage Kabineta. Nisam prisustvovala nijednom događaju u Dauning Stritu 10", dodala je u tvitu.\nBritanski premijer Boris Džonson izvinio se u Parlamentu što je u maju 2020. tokom lokdauna prisustvovao zabavi u bašti Dauning Strita, a lider Laburista je zatražio Džonsonovu ostavku.\n"Postoje stvari koje jednostavno nismo uradili kako treba i moram da preuzmem odgovornost", rekao je Džonson u četvrtak.\nOsmeh koji je pokrenuo lavinu\nU javnost je procurio snimak na kojem se vidi kako se portparolka britanskog premijera Alegra Straton smeje sa osobljem Dauning strita u vezi sa navodnom proslavom na kojoj su se kršile epidemijske mere prošlog Božića.\nZavršilo se krajem jedne karijere.\n"Razumem bes i frustraciju naroda. Svima vama, koji ste izgubili najvoljenije, izdržali neizdrživu samoću i borili se da sačuvate posao, iskreno se izvinjavam i nudim svoju ostavku premijeru", rekla je Stratonova.


BiH počinje sa provjerom auto dijelova koji ulaze u zemlju - BiH Vijesti\n“Jedan dio te odluke tiče se i rezervnih dijelova koji se stavljaju na tržište BiH. Odlukom je predviđeno da se originalni rezervni dijelovi koji se stavljaju na tržište, prolaze jedan postupak provjere ispravnosti, što dosad nije rađeno kada je BiH u pitanju“, pojasnio je Andrić.\n“Predviđeno je da sistem bude u potpunosti elektronski“, rekao je Andrić.\n“Danas smo napravili sastanak sa uvoznicima dijelova, da se pripremimo za ono što predstoji i da ne bude zastoja u radu. Dijelovi do sada nisu bili podvrgnuti provjeri na naše tržište je moglo doći bilo šta. Zbog svih problema koje imamo u saobraćaju, Ministarstvo je odlučilo da uključi jednu grupu dijelova koji predstavljaju sisteme od značaja za bezbjednost u vozilu. U prvoj grupi počinjeno s dječijim, sjedalicama, kacigama itd“, rekao je Talijan.\n“Cilj je da svi dijelovi koji uđu na tržište BiH budu u skladu sa svim normativima koji se preuzimaju od Evropske komisije, odnosno da dijelovi koji se ugrađuju u automobile u BiH budu sigurni isto onoliko koliko su sigurni u drugim dijelovima Evrope“, rekao je Jašarspahić.\nDvije teške saobraćajne nesreće u Sarajevu


VESIĆ: Politika radnih mesta protiv politike "lažnih vesti"! - Informer\nVESIĆ: Politika radnih mesta protiv politike "lažnih vesti"!\nZamenik gradonačelnika Beograda i član Predsedništva SNS Goran Vesić ocenio je da u Srbiji postoje dve suprostavljene politike i to ”politika Aleksandra Vučića koja znači otvaranje stotina novih fabrika, nova radna mesta i veće plate i penzije” i ”politike neistina Dragana Ðilasa”.\n- Ðilasa ne interesuju izbori jer on ne može da pređe ni ovaj ''opozicioni cenzus'' od 3 odsto, njega interesuje da napravi haos u zemlji, da kreira lažne afere, podstiče nerede kako bi pala krv u Beogradu. On zna da samo krv, kupljeni mediji, njegova fabrika laži i otete političke stranke mogu da ga dovedu na vlast - rekao je Vesić za TV Hepi.\nSNS sport Goran Vesić Dragan Đilas reagovanje zamenik gradonačelnika beograda


RTCG - Radio Televizija Crne Gore - Nacionalni javni servis :: Društvo :: Savjet EU usvojio sporazum CG i Frontex-a\n26. 05. 2020. 19:15 >> 19:22 0\nPRIMJENA OD 1. JULA\nSavjet Evropske unije usvojio je sporazum o saradnji u upravljanju granicama između Crne Gore i Evropske agencije za graničnu i obalsku stražu (Fronteks). Komesar za proširenje Oliver Varhelji poručio je na Tviter nalogu da je usvajanje sporazuma dobra vijest, koja potvrđuje snažno partnerstvo sa Srbijom i Crnom Gorom kao i blisku saradnju sa Zapadnim Balkanom u širem smislu.\nMinistar unutrašnjih poslova Hrvatske, Davor Božinović, čija zemlja predsjedava Savjetom EU, kazao je da je sporazum o saradnji istovremeno potpisan i sa Srbijom i da predstavlja važan dio sveobuhvatne strategije upravljanja granicama.\n“Bliska saradnja sa našim partnerima na Zapadnom Balkanu je od suštinskog značaja ako se želimo pozabaviti zajedničkim migracionim izazovima sa kojima se suočavamo”, kaže Božinović.\nTe aktivnosti, pojašanjvaju u Briselu, odnose se na suzbijanje ilegalnih migracija, posebno naglih promjena migracijskih tokova i prekograničnog kriminala i mogu uključivati pružanje povećane tehničke i operativne pomoći na granici.\nCrna Gora Fronteks Frontex


Dunja Mijatović je pozvala vlasti da neguju necenzurisanu debatu o pitanjima od javnog interesa, posebno u kriznim vremenima, kao što je situacija sa poplavama u regionu.\n"Duboko sam zabrinuta zbog navoda da su sajtovi i online sadržaji bili blokirani. To je jasno kršenje prava na slobodu izražavanja. Internet je od suštinskog značaja za slobodan protok i pristup informacijama. U kriznim vremenima, slobodan protok informacija je od ključnog značaja, kako bi se ljudima omogućilo da sami procene situaciju", kazala je Mijatović na konferenciji posvećenoj interentu, koja se održava u Štokholmu.\nDunja Mijatović je upozorila da je tokom vanredne situacije u Srbiji sa nekoliko vebsajtova uklonjen sadržaj u kojem se kritikovala reakcija vlade ne poplave, te da su sajtovi "Druga strana" i "Teleprompter" bili nedostupni, dok je sa sajta "Blica" izbrisan prošlonedeljni blog Dragana Todorovića. Takođe se pozvala na medijske izveštaje o hapšenjima.\n"Hapšenje pojedinaca zbog blogova, komentara ili drugih oblika pisanja nije prihvatljivo. Ono ima negativan uticaj na opšte stanje slobode štampe u zemlji i može dovesti do autocenzure. Pozivam srpske vlasti da stave tačku na ovo i prestanu da se mešaju u rad on-lajn medija", rekla je Dunja Mijatović. Ona je poručila i da je njena kancelarija spremna da pomogne vlastima u Srbiji u ovoj oblasti.


PORTAL: Roditelji brane decu nasilnike\nNOVI SAD - Odlukom Jožefa Ača, direktora OŠ „Sonja Marinković“, tri devojčice i pet dečaka koji su prošle nedelje zlostavljali školsku drugaricu kažnjeni su ukorom i dvojkom iz vladanja, a zabranjeno im je i da prisustvuju maturskoj večeri.\nNastavničko veće će danas odlučivati o kazni, a direktor očekuje da dobiju ukor veća, čime će imati jedinicu iz vladanja. Jožef Ač za „Blic“ kaže da se ovim postupcima završava nadležnost škole u kažnjavanju učenika, a da je na policiji da odluči da li će biti pokrenut krivični ili prekršajni postupak.\nNa snimku, koji je postavljen i na internet portalu „Jutjub“, vidi se kako tri devojčice, u društvu pet dečaka, skoro deset minuta tuku i ponižavaju vršnjakinju. U prvom trenutku devojčica sedi, dok je nasilnice šamaraju i šutiraju, a potom je teraju da jede travu. Dečaci sve vreme navijaju i zlostavljanje snimaju mobilnim telefonima.\nDirektor škole smatra da bi roditelji trebalo da povedu računa o deci. Deca su, smatra on, ogledalo svojih roditelja, kopiraju i iz porodice vuku vaspitanje.\n- Devojčicu su maltretirali uglavnom dobri učenici s kojima ranije nije bilo problema. Do sada su probleme uglavnom pravili loši đaci - kaže Ač i napominje da pojedini roditelji i učenici, koji su početkom prošle nedelje zlostavljali školsku drugaricu, smatraju da škola nije trebalo da reaguje jer se sve desilo izvan dvorišta. Prema njegovim rečima, neki od njih kažu i da njihova deca nisu kriva i da neće da prihvate da su oni umešani u ceo slučaj, ali da su pojedinci svesno prihvatili sve što se dogodilo.\nPojedinim novinarima nije juče dozvoljeno da posete školu, iako su imali dozvolu direktora i izbačeni su, bez obzira na to što su se uredno prijavili portiru. U to vreme u sali nadležni iz škole razgovarali su sa roditeljima i decom, učesnicima nemilog događaja. Novinare su dočekale brojne provokacije i uvrede roditelja i dece. Jedna majka je ušla u salu za sastanke, nakon čega je profesor izašao iz sale i naredio obezbeđenju da istera novinare, iako oni ni u jednom trenutku nisu prekršili dogovor i: nisu pokušali ni da fotografišu, ni da intervjuišu učesnike događaja. Nakon što su napustili zgradu škole, kolege tvrde da su ih u dvorištu dočekala deca koja su za njima dovikivala da ih treba „zapaliti“, „skupiti se i prebiti ih“.\nNajgore je, napominju isterani novinari, što je većina roditelja ispred sale komentarisala da uopšte ne vidi povod da se snimku i događaju daje tolika pažnja i da im nije jasno zbog čega se organizuje saslušanje. Nakon trosatnog čekanja u dvorištu škole, na kraju saslušanja novinari su obavešteni da zvaničnog saopštenja škole neće biti.\nU novosadskoj policiji navode da se još prikupljaju informacije o zlostavljanju učenice osmog razreda Osnovne škole „Sonja Marinković“ i da će o rezultatima obavestiti javnost tek po završetku istrage.\nTužilac u Pirotu čeka prijavu policije\nPIROT - Direktorka Centra za socijalni rad u Pirotu Marija Vasić potvrdila je da su juče počeli razgovori sa porodicama maloletnicama koje su pre desetak dana zlostavljale trinaestogodišnju devojčicu.\nU Osnovnoj školi ‘’Osmi septembar’’, čija je učenica zlostavljana, juče je po nalogu Ministarstva prosvete počeo trodnevni inspekcijski nadzor radi, kako je najavljeno, ispitivanja rada i utvrđivanja eventualne odgovornosti zaposlenih. Okružni javni tužilac Saša Radenković je izjavio da će posle prijema krivične prijave, od policije zahtevati pokretanje postupka. On je naveo da budući da je reč o maloletnicima, na osnovu važećeg zakona samo je jedno lice starije od 14 godina krivično odgovorno. Radenković je rekao da će od sudije za maloletnike Okružnog suda u Pirotu zahtevati pokretanje pripremnog postupka zbog nasilničkog ponašanja, prikazivanja pornografskog materijala i pornografskog iskorišćavanja dece.


EU objavila plan za kovid: Ovo su uslovi za prelaz granice – The PRESTIGE\nDigitalni zeleni sertifikat biće dostupan besplatno, u digitalnom ili papirnom formatu. Sadrži QR kod kako bi se osigurala sigurnost i autentičnost sertifikata.\nKomisija će izgraditi pristupnu mrežu kako bi osigurala da se svi sertifikati mogu verifikovati širom EU i podržaće države članice u tehničkoj primjeni sertifikata. Odgovornost država članica je da odluče o tome koja ograničenja javnog zdravlja se neće odnositi na putnike, ali će takve odluke morati da se primijene na isti način na putnike koji posjeduju digitalni zeleni sertifikat, navodi se u saopštenju EU Info centra.\n“Kada države članice prihvate dokaz o vakcinaciji kako bi se (putniku) ukinula određena ograničenja kao što su testiranje ili karantin, od njih će se zahtevati da prihvate, pod istim uslovima, potvrde o vakcinaciji izdate u okviru sistema digitalnih zelenih sertifikata. Ova obaveza bila bi ograničena kada je riječ o vakcinama koje su dobile odobrenje za promet širom EU. Države članice imaju mogućnost da prihvate i druge vakcine“, navodi se u saopštenju.


► SAD: Iran odgovoran za napade na dva naftna tankera blizu Persijskog zaliva\nPompeo je novinarima u Vašingtonu rekao da su napadi na ta dva broda deo iranske "kampanje eskalacije tenzija" i pretnja međunarodnom miru i bezbednosti. On je kazao da će SAD braniti svoje snage i interese u tom regionu, ali nije izneo detalje o bilo kakvim planovima, niti je odgovarao na pitanja.\nTenzije između Vašingtona i Teherana povećale su se otkako je američki predsednik Donald Tramp prošle godine odlučio da SAD napuste međunarodni nuklearni sporazum sa Iranom i ponovo uveo sankcije toj zemlji. Tramp je nedavno poslao nosač aviona i bombardere u region Bliskog istoka, navodeći kao razlog obaveštajne izveštaje o mogućim napadima Irana.\nHitan sastanak Saveta bezbednosti UN zbog napada na tankere u Zalivu\nSavet bezbednosti UN će na zahtev Sjedinjenih Država danas održati hitan sastanak iza zatvorenih vrata oko najnovijih napada na dva tankera u Zalivu, javile su diplomate.\nDva tankera, jedan norveški i jedan japanski, danas su bili meta napada za koji nije utvrđeno odakle dolazi, u Omanskom moru usred Zaliva, gde već vlada napetost zbog krize između SAD i Irana.\nPre četiri meseca napadi su izvršeni na četiri broda kod obale Ujedinjenih Arapskih Emirata.\nIranska agencija Irna javila je ranije danas da su iranske snage u Omanskom zalivu evakuisale 44 mornara posle požara na dva tankera koja su plovila pod zastavama Paname i Maršalskih ostrva, od kojih je jedan potonuo.


» Grupa ‘Vaya Con Dios’ napunila Centar ‘Sava’\nGrupa ‘Vaya Con Dios’ napunila Centar ‘Sava’\nNapisao Gia objavljeno 3 maja, 2010\nPopularna belgijska grupa „Vaja kon dios“ (Vaya Con Dios), predvodjena harizmatičnom pevačicom Deni Klajn.\nOdržala je večeras koncert u prepunoj\nvelikoj sali Centra „Sava“.\nIako sa 45 minuta zakašnjenja, za šta se pevačica izvinila i kao razlog navela da se u toku dana osećala loše, publika u Centru „Sava“ uživala je u jednoipočasovnoj svirci i izvanrednoj interpretaciji starih, ali i pesama sa najnovijeg albuma popularne belgijske grupe.\nMedju pesmama koje su se čule na koncertu su bili hitovi „What’s a Woman“, „Don’t Cry For Louie“, „Puerto Rico“, „Just a Friend of Mine“, dok je najgromkiji aplauz publike izmamila pesma „Je L’aime Je L’aime“, odnosno prerada romske pesme „Djelem, Djelem“.\nNa samom kraju koncerta, Deni Klajn je izvela popularnu numeru „Nah Neh Nah“, a tom prilikom na sceni joj je društvo pravio i sa njom igrao jedan od gledalaca.\nBelgijsku grupu, koja u svojoj popularnoj muzici kombinuje soul, džez, romske pesme i klasičnu šansonu i koja je pre četiri godine dvaput za redom rasprodala koncerte u Beogradu, čine, pored Klajnove, pijanista, violinista, gitarista, trubač, basista i bubnjar.\nSastav, nastao pre više od dve decenije kao trio koji je, uglavnom, izvodio romske pesme, objavio je prošle jeseni novi album „Comme en est venu“, prvi na francuskom jeziku.\nVaya Con Dios peva opet u Beogradu\nVaya Con Dios – Just a Friend of Mine /text i video/\nVaya con dios – Puerto Rico /text i video/\nTagovi: [ beograd, koncert, sava centar, Vaya Con Dios ]\nNema komentara na “Grupa ‘Vaya Con Dios’ napunila Centar ‘Sava’”\n« Dino Merlin pregovara o koncertu u Beogradu\nFarma: Svađa „Ćeranića“, ulaze Ceca, Anabela i Ogi »


Fiskalni savet i SAM o problemima i očekivanja | Kamatica\nPočetna > vest > Fiskalni savet i SAM o problemima i očekivanja\nBEOGRAD, 20. aprila (Tanjug) - Članovi Fiskalnog saveta i Srpske asocijacije menadžera (SAM) održali su danas tradicionalni godišnji sastanak na kojem su razmatrani problemi sa kojima se suočava srpska privreda i očekivanja Srbije kada je reč o makroekonomskoj prognozi.\nČlan Fiskalnog saveta Nikola Altiparmakov, kazao je novinarima da je Fiskalni savet predstavnicima SAM predstavio tekuće stanje u budžetu, dok su članovi te asocijacije izneli tekuće stanje u privredi i njihove poglede na srednji rok, kako bi se videle mogućnosti za bolje usklađivanje.\n"Cilj sastanka je bio da iz dva različita ugla sagledamo iste probleme i da tražimo optimalne mere", kazao je.\n"Za održivost javnih finasija iIi za napredovanje srpske privrede u narednom periodu će biti ključan privredni ambijent i rast, pa ono što je bilo korisno Fiskalnom savetu u današnjim razgovorima sa predstavnicima SAM je to što smo iz prve ruke saznali šta je to što privrednike koči da dodatno investiraju, kao i koje su to\nmogućnosti koje bi im nekim eventualnim finim podešavanjima fiskalne politike moglo da se izađe u susret", kazao je on.\nAltiparmakov je naglasio da je stanje u budžetu takvo da ne može da se očekuje neko drastično smanjenje poreza ili doprinosa u Srbiji, ali da se nešto na tom planu ipak moglo primeniti.\nTa "fina podešavanja", kako je precizirao, su mere kojima bi se mogli stimulisati manji porezi i doprinosi, koji bi se nadoknadili većim PDV-om, odnosno neke eventualne poreske stimulacijie, ali samo u slučaju osnivanja novih malih I srednjih preduzeća, ali ne i za čitavu privredu jer bi to vodilo velikom povećanju deficita.\nPredsednica SAM-a Stanka Pejanović kazala je da je osnov zadatak današnjeg sastanka sa Fiskalnim savetom, bio da se međusobno informišu obe strane I da se vidi gde se se stalo I šta se očekuje kada je u pitanju makroekonomska prognoza.\n"Većina nas ovde su ljudi koji vode kompanije, a za par meseci kreće budžetiranje za narednu godinu, što nas veoma zanima", naglasila je ona.\nPejanovićeva, koja je i generalni direktor Gorenja Beograd je dodala da je većina članova SAM iz malih i srednjih preduzeća i da oni smatraju da su velika preduzeća u nekoj prednosti kada se pričca o rešenjima i investicionoj klimi.\n"Jedan od predloga, koji je iznet na današnjem sastanku bio je i da se smanje porezi i doprinosi, i da to ne bismo uzeli za profit već za bolje plaćanje ljudi, jer imamo problem sa odlivom kvalitetnog radnog kadra, ali odgovor Fiskalnog saveta je bio da bi se to smanjenje nadomestilo eventualnim povećanjem PDV-a", rekla je ona.\nZaključak svih privrednika, članova SAM, je da mora da se radi na pravnom okviru, na stabilnosti i na smanjenju korupcije, što obezbeđuje izvesnost u poslovanju i izradu kvalitetnih prognoza i investicionih projekata, rekla je Pejanović.